cyanic-selkie/wikianc huggingface dataset:
ഓഡ്രി ഹെപ്ബേൺ
ബ്രസ്സൽസിലെ ഇക്സൽസിൽ ഒരു പ്രഭു കുടുംബത്തിൽ ജനിച്ച ഹെപ്ബേൺ തന്റെ ബാല്യകാലത്തിൽ ബെൽജിയം, ഇംഗ്ലണ്ട്, നെതർലാൻഡ്സ് എന്നിവിടങ്ങളിൽ ചെലവഴിച്ചു. 1945 മുതൽ ആംസ്റ്റർഡാമിൽ സോണിയ ഗാസ്‌കെലിനോടൊപ്പവും 1948 മുതൽ ലണ്ടനിൽ മേരി റാംബെർട്ടിനൊപ്പവും ബാലെ പഠിച്ചു. വെസ്റ്റ് എൻഡ് മ്യൂസിക്കൽ തിയേറ്റർ പ്രൊഡക്ഷനുകളിൽ ഒരു കോറസ് ഗേളായി അഭിനയിക്കാൻ തുടങ്ങി. തുടർന്ന് നിരവധി സിനിമകളിൽ ചെറിയ വേഷങ്ങൾ ചെയ്തു. റൊമാന്റിക് കോമഡി റോമൻ ഹോളിഡേയിൽ (1953) ഗ്രിഗറി പെക്കിനൊപ്പം അവർ താരപദവിയിലേക്ക് ഉയർന്നു. ഒറ്റ പ്രകടനത്തിന് ഓസ്കാർ, ഗോൾഡൻ ഗ്ലോബ് അവാർഡ്, ബാഫ്റ്റ അവാർഡ് എന്നിവ നേടിയ ആദ്യ നടിയായിരുന്നു അവർ. ആ വർഷം, ഒൻഡൈനിലെ അഭിനയത്തിന് നാടകത്തിലെ മികച്ച നടിക്കുള്ള ടോണി അവാർഡും അവർ നേടി.
പ്രധാന വേഷത്തിൽ മികച്ച ബ്രിട്ടീഷ് നടിക്കുള്ള മൂന്ന് ബാഫ്റ്റ അവാർഡുകൾ ഹെപ്ബേൺ നേടി. അവരുടെ സിനിമാ ജീവിതത്തിനുള്ള അംഗീകാരമായി, ബാഫ്റ്റയുടെ ലൈഫ് ടൈം അച്ചീവ്‌മെന്റ് അവാർഡ്, ഗോൾഡൻ ഗ്ലോബ് സെസിൽ ബി. ഡിമില്ലെ അവാർഡ്, സ്‌ക്രീൻ ആക്ടേഴ്‌സ് ഗിൽഡ് ലൈഫ് അച്ചീവ്‌മെന്റ് അവാർഡ്, സ്പെഷ്യൽ ടോണി അവാർഡ് എന്നിവ അവർക്ക് ലഭിച്ചു. അക്കാദമി, എമ്മി, ഗ്രാമി, ടോണി അവാർഡുകൾ നേടിയ പതിനേഴു പേരിൽ ഒരാളായി അവർ തുടരുന്നു. പിന്നീടുള്ള ജീവിതത്തിൽ, 1954 മുതൽ യുണിസെഫിനായി ഹെപ്ബേൺ തന്റെ കൂടുതൽ സമയവും ചെലവഴിച്ചു. 1988-നും 1992-നും ഇടയിൽ, ആഫ്രിക്ക, തെക്കേ അമേരിക്ക, ഏഷ്യ എന്നിവിടങ്ങളിലെ ചില ദരിദ്ര സമൂഹങ്ങളിൽ അവർ പ്രവർത്തിച്ചു. 1992 ഡിസംബറിൽ, യുണിസെഫ് ഗുഡ്‌വിൽ അംബാസഡർ എന്ന നിലയിലുള്ള അവരുടെ പ്രവർത്തനത്തിനുള്ള അംഗീകാരമായി അവർക്ക് പ്രസിഡൻഷ്യൽ മെഡൽ ഓഫ് ഫ്രീഡം ലഭിച്ചു. ഒരു മാസത്തിനുശേഷം, അവർ 63-ആം വയസ്സിൽ സ്വിറ്റ്സർലൻഡിലെ വീട്ടിൽ വച്ച് അപ്പൻഡീഷ്യൽ ക്യാൻസർ ബാധിച്ച് മരിച്ചു.
External links
വർഗ്ഗം:ഹോളിവുഡ് നടിമാർ വർഗ്ഗം:1929-ൽ ജനിച്ചവർ
ക്രോംകാസ്റ്റ്
ക്രോംകാസ്റ്റ് ഗൂഗിൾ സൃഷ്ടിച്ച ഒരു ഡിജിറ്റൽ മീഡിയ പ്ലേയർ ആണ് .എച്.ഡി.എം.ഐ. സംവിധാനം ഉള്ള ടി.വി യുമായി കണക്ട് ചെയ്ത്‌ ഒരു മൊബൈൽ ഫോൺ വഴിയോ പി.സി വഴിയോ എച്ച്.ഡി മികവുള്ള കണ്ടന്റ് ഷെയർ ചെയ്യാവുന്നതാണ്.രണ്ട് സാഹചര്യങ്ങളിലും, അയച്ചയാളുടെ ഉപകരണത്തിലെ "കാസ്റ്റ്" ബട്ടണിൽ പ്ലേബാക്ക് ആരംഭിക്കുന്നു.
സവിശേഷതകളും പ്രവർത്തനവും
ഉള്ളടക്കം സ്ട്രീം ചെയ്യുന്നതിന് ക്രോം കാസ്റ്റ് രണ്ട് രീതികൾ ഉപയോഗിക്കുന്നു: Google Cast സാങ്കേതികവിദ്യയെ പിന്തുണയ്ക്കുന്ന മൊബൈലും വെബ് അപ്ലിക്കേഷനുകളും ആദ്യം ഉപയോഗിക്കുന്നു പിന്നെ രണ്ടാമത്തേത് ഒരു പേഴ്സണൽ കമ്പ്യൂട്ടറിൽ പ്രവർത്തിക്കുന്നു  വെബ് ബ്രൗസർ ഗൂഗിൾ ക്രോം നിന്നുള്ള ഉള്ളടക്കത്തെ മിററിംഗ് ചെയ്യാനും, ഒപ്പം ചില ആൻഡ്രോയിഡ് ഉപകരണങ്ങളിൽ കാണിച്ചിരിക്കുന്ന ഉള്ളടക്കവും മിറർ ചെയുന്നു.
ഒന്നാം തലമുറ
ലഘുചിത്രം ഒന്നാം തലമുറ ക്രോകാസ്റ്റ് 2.83 ഇഞ്ച് (72 മില്ലിമീറ്റർ) നീളവും, ഒപ്പം ഒരു HDMI പ്ലഗും ഉണ്ടാകും.ഇതിൽ ARM കോർടെക്സ്- A9 പ്രൊസസ്സറിലുള്ള ചിപ്പിൽ മാൾവൽ ആംഡഡ 1500 മിനി 88DE3005 സിസ്റ്റം ഓൺ ചിപ്പ് ആണ്  ഉയോഗിക്കുന്നത്.റേഡിയോ ആശയവിനിമയം അസ്യുർവേവ് NH-387 വൈ-ഫൈ 802.11 ബി / ജി / എൻ (2.4 ജിഗാഹെർട്സ്)  കൈകാര്യം ചെയ്യുന്നു.ഈ ഡിവൈസ്സിൽ 512 എം.ബി Micron DDR3L റാമും 2 ജി.ബി ഫ്ലാഷ് സ്റ്റോറേജും ഉപയോഗിച്ചിരിക്കുന്നു.
ചലച്ചിത്ര അക്കാദമി ഫെലോഷിപ്പ് 2020
മലയാള സിനിമയുടെ ചരിത്രവുമായി ബന്ധപ്പെട്ട വിഷയങ്ങളിൽ ഗഹനമായ പഠനം നടത്തി ആറുമാസ കാലയളവിനുള്ളിൽ പ്രബന്ധങ്ങൾ സമർപ്പിക്കുന്നവർക്കാണ് ഓരോ വർഷവും ചലച്ചിത്ര അക്കാദമി ഫെലോഷിപ്പ് നൽകുക. കേരള സംസ്ഥാന ചലച്ചിത്ര അക്കാദമി യാണ് ഈ ഫെലോഷിപ്പ് ഏർപ്പെടുത്തിയിരിക്കുന്നത്. 50,000 രൂപയാണ് ഫെലോഷിപ്പ് തുക. 2020-ൽ 26 പേർ ഈ ഫെലോഷിപ്പിന് അർഹരായി.
വർഗ്ഗം:ചലച്ചിത്ര പഠനങ്ങൾ
സുൽത്താൻപുർ ലോധി
ഇന്ത്യൻ സംസ്ഥാനമായ പഞ്ചാബിലെ കപൂർത്തല ജില്ലയിലെ ഒരു നഗരവും മുനിസിപ്പൽ കൗൺസിലുമാണ് സുൽത്താൻപൂർ ലോധി. എ.ഡി 1103-ൽ ഗസ്നിയിലെ മഹ്മൂദിന്റെ ജനറലായിരുന്ന അതിന്റെ സ്ഥാപകനായ സുൽത്താൻ ഖാൻ ലോധിയുടെ പേരിലാണ് ഈ പട്ടണത്തിന്റെ പേര്. ഐൻ-ഇ-അക്ബരിയിലും ഇത് പരാമർശിക്കപ്പെടുന്നു. പഞ്ചാബിലെ അഞ്ച് നദികളിൽ രണ്ടെണ്ണമായ ബിയാസിന്റെയും, സത്‌ലുജിന്റെയും സംഗമസ്ഥലത്തിന് 9 കി.മീ. വടക്ക് മാറി ഒഴുകുന്ന കാളി ബെയ്ൻ എന്ന ചെറുനദിയുടെ തെക്കേ കരയിലാണ് സുൽത്താൻപൂർ ലോധി സ്ഥിതി ചെയ്യുന്നത്.
ചരിത്രം
സി.ഇ. ഒന്നാം നൂറ്റാണ്ടിൽ സ്ഥാപിതമായതായി കണക്കാക്കപ്പെടുന്ന സുൽത്താൻപൂർ ലോധി ഇന്ത്യയിലെ ഏറ്റവും പുരാതന നഗരങ്ങളിലൊന്നാണ്. നൂറ്റാണ്ടുകൾ നീണ്ടുനിൽക്കുന്ന ചരിത്രമുള്ള ഈ നഗരം രാഷ്ട്രീയം, മതം, സാഹിത്യം, വ്യാപാരം, വാണിജ്യം എന്നീ മേഖലകളിലെ നിരവധി ഉയർച്ച താഴ്ചകൾക്ക് സാക്ഷ്യം വഹിച്ചിട്ടുണ്ട്.
പുരാതന ചരിത്രം
ഇടത്ത്‌|ലഘുചിത്രം|250x250ബിന്ദു| സുൽത്താൻപൂർ ലോധി നഗരത്തിന്റെ പരിണാമം ഒന്നാം നൂറ്റാണ്ട് മുതൽ എ ഡി ആറാം നൂറ്റാണ്ട് വരെ ബുദ്ധമതത്തിന്റെ ധ്യാനത്തിന്റെയും അറിവിന്റെയും കേന്ദ്രമായിരുന്നു സുൽത്താൻപൂർ ലോധി,. അക്കാലത്ത് ' സർവ്മാൻപൂർ ' എന്ന പേരിലാണ് ഈ നഗരം അറിയപ്പെട്ടിരുന്നത്. അക്കാലത്തെ നിരവധി പ്രതിമകളും നാണയങ്ങളും മറ്റ് വസ്തുക്കളും നഗരത്തിലെ പുരാവസ്തു ഗവേഷണത്തിലും ഖനനത്തിലും കണ്ടെത്തിയിട്ടുണ്ട്. പുരാതന ബുദ്ധമത ഗ്രന്ഥമായ 'അബിനവ്-പ്രസ്തവ ' ഇവിടെ എഴുതിയത് കതിയാനയാണെന്നും വിശ്വസിക്കപ്പെടുന്നു. എട്ടാം നൂറ്റാണ്ടിൽ. ഹിന്ദുമതത്തിന്റെയും ബുദ്ധമതത്തിന്റെയും വലിയ സാമ്രാജ്യമായിട്ടാണ് ഈ സ്ഥലം സ്ഥാപിതമായത്.
മധ്യകാല ചരിത്രം
അഫ്ഗാൻ ഭരണാധികാരി "മുഹമ്മദ് ഘസ്നി ഈ പ്രദേശത്ത് അധിനിവേശം നടത്തിയപ്പോൾ, ഹിന്ദു - ബുദ്ധമത നഗരമായ ഈ നഗരം അഗ്നിക്കിരയാക്കി. ഇതിന് തെളിവയ കറുത്ത മണ്ണിന്റെ കട്ടിയുള്ള പാളി, ഭൂനിരപ്പിൽ നിന്ന് കുറച്ച് മീറ്റർ താഴെ കാണപ്പെടുന്നു.
പന്ത്രണ്ടാം നൂറ്റാണ്ടിൽ ദില്ലി ചക്രവർത്തിയായ "നാസിർ-ഉ-ദിൻ മുഹമ്മദ് ഷായുടെ" സഹോദരൻ നവാബ് വാലി മുഹമ്മദ് ഖാനെ പഞ്ചാബിലെ ഹക്കീം (ഭരണാധികാരി) ആയി നിയമിച്ചു. ഈ കാലയളവിൽ, ഹക്കീമിന്റെ രണ്ട് ആൺമക്കളിൽ ഒരാളായ സുൽത്താൻ ഖാൻ യാത്രാമധ്യേ ഈ നഗരത്തിന്റെ അവശിഷ്ടങ്ങൾ കണ്ടു, നഗരത്തിന്റെ ചുറ്റുപാടുകളുടെ ഭംഗിയിൽ ആകൃഷ്ടനായി. തന്റെ പേരിൽ ഈ നഗരം പുന:സ്ഥാപിക്കാൻ അദ്ദേഹം തീരുമാനിച്ചു. "സർവ്മാൻപൂർ" അങ്ങനെ പുതിയ നഗരമായ സുൽത്താൻപൂർ ലോധിയുടെ ഉദയത്തിന് വഴിമാറി.
ഈ പുതിയ നഗരമായ സുൽത്താൻപൂർ ലോധി, ദില്ലിക്കും ലാഹോറിനുമിടയിലുള്ള പഴയ വ്യാപാര പാതയുടെ കേന്ദ്രബിന്ദു കൂടിയായിരുന്നു. അക്കാലത്ത് ഉത്തരേന്ത്യയിലെ ഒരു പ്രധാന വ്യാപാര കേന്ദ്രമായിരുന്നു അത്. അതിൽ 32 പ്രധാന വിപണികളും 5600 ഷോപ്പുകളും ഉൾപ്പെട്ടിരുന്നതായി കരുതുന്നു. അക്കാലത്ത് നഗരം 13 ച.കി.മീ. പ്രദേശത്ത് വ്യാപിച്ചു കിടന്നിരിന്നു. കാളി ബെയ്ൻ നഗരമധ്യത്തിലൂടെ ഒഴുകിയിരിന്നു. പഴയ കാലങ്ങളിൽ സുൽത്താൻപൂർ ലോധി ഒരു വലിയ നഗരമായിരുന്നുവെന്ന് മനസ്സിലാക്കാൻ ഈ സവിശേഷതകൾ പര്യാപ്തമാണ്. പ്രസിദ്ധമായ "ഐൻ ഇ അക്ബരി" യിൽ സുൽത്താൻപൂർ ലോധി പ്രധാന സ്ഥലമായി പരാമർശിക്കപ്പെട്ടു. അക്കാലത്ത് നഗരത്തിൽ ധാരാളം രാജകീയ ഉദ്യാനങ്ങളും കൃഷിയിടങ്ങളും ഉണ്ടായിരുന്നു. നിലവിൽ, ഈ രാജകീയ കെട്ടിടങ്ങളുടെ അവശിഷ്ടങ്ങൾ ഇപ്പോഴും നിലവിലുണ്ട്. അതിലൊന്നാണ് "ഹദേര". ഒരുകാലത്ത് രാജകീയ ഉദ്യാനങ്ങളിലേക്കുള്ള യാത്രയിൽ രാജകുടുംബത്തിന് വിശ്രമ കേന്ദ്രമായി ഉപയോഗിച്ചിരുന്ന അത്ഭുതകരമായ കെട്ടിടമായിരുന്നു ഇത്. രാജകുടുംബത്തിന്റെ വിനോദത്തിനുള്ള സ്ഥലമായും നൃത്തങ്ങളും മറ്റ് രാജകീയ പരിപാടികളും സംഘടിപ്പിക്കാനും ഇത് ഉപയോഗിച്ചു. ഈ സ്ഥലം ഇപ്പോൾ പഴയതും അവഗണിക്കപ്പെട്ടതുമായ ഒരു കെട്ടിടം മാത്രമാണ്.
അക്കാലത്ത് സുൽത്താൻപൂർ ലോധി അതിന്റെ ചുറ്റുപാടുകൾക്കും വ്യാപാരത്തിനും മാത്രമല്ല, വിദ്യാഭ്യാസത്തിനും പ്രശസ്തമായിരുന്നു. "മദ്രാസകൾ" എന്നറിയപ്പെടുന്ന നിരവധി ഇസ്ലാമിക വിദ്യാഭ്യാസ വിദ്യാലയങ്ങൾ നഗരത്തിലുണ്ടായിരുന്നു. ദില്ലിയിലെ രണ്ട് രാജകുമാരന്മാരായ ഔറംഗസേബ്, ദാരാ ഷികോഹ് എന്നിവർ സുൽത്താൻപൂർ ലോധിയിലെ ഒരു പള്ളിയിൽ പഠനം പൂർത്തിയാക്കി.
പതിനാലാം നൂറ്റാണ്ടിന്റെ അവസാനത്തിൽ ലാഹോറിലെ ഗവർണർ ദൌലത്ഖാൻ ലോധി ആയായിരുന്നു. സുൽത്താൻപൂർ ലോധിയെ 'പെറാൻ പുരി' (സന്യാസിമാരുടെ നഗരം) എന്നും വിളിച്ചിരുന്നു. പല മത പണ്ഡിതന്മാരും അക്കാലത്ത് നഗരവുമായി ബന്ധപ്പെട്ടിരുന്നു, ഈ സന്യാസിമാരുടെ ചില ശവകുടീരങ്ങൾ {മക്ബരസ്) ഇപ്പോഴും നഗരത്തിൽ ഉണ്ട്.
ഇപ്പോൾ പാകിസ്ഥാനിലുള്ള നാനകാന സാഹിബിന് ശേഷം, ആദ്യത്തെ സിഖ് ഗുരുവിന്റെ ജീവിതവുമായി ഏറ്റവും ബന്ധപ്പെട്ടിരിക്കുന്നത് സുൽത്താൻപൂർ ലോധി ആയിരിക്കും. എ ഡി 1475 ൽ ഗുരുജിയുടെ മൂത്ത സഹോദരി ബീബി നങ്കി ജി സുൽത്താൻപൂർ ലോധിയിലെ ശ്രീ ജയ്റാമിനെ വിവാഹം കഴിച്ചു. 1483 ൽ ഗുരുജിയുടെ പിതാവ് ഗുരുജിയെ ശ്രീ ജയ്റാമിന്റെ അടുത്തേക്ക് അയച്ചു. 1488 ജൂണിൽ ഗുരു നാനാക് ദേവ് ജി സുൽത്താൻപൂർ ലോധിയിൽ ബീബി സുൽഖാനി ജിയെ വിവാഹം കഴിച്ചു.
ആധുനികം
1739 ൽ നാദിർ ഷാ ദില്ലിയിലേക്കുള്ള യാത്രാമധ്യേ സുൽത്താൻപൂർ ലോധി ആക്രമിക്കുകയും അത് ഏതാണ്ട് നശിപ്പിക്കുകയും ചെയ്തു. നഗരം മുഴുവൻ കൊള്ളയടിച്ച ശേഷം തീയിട്ടു. അതിനുശേഷം അഹ്മദ് ഷാ അബ്ദാലി വീണ്ടും നശിപ്പിച്ചു. പിന്നീട് സർദാർ ജസ്സ സിംഗ് അലുവാലിയ, ചരിത്രപരമായ സ്മാരകങ്ങൾ തന്റെ കസ്റ്റഡിയിൽ എടുത്ത ശേഷം ഈ നഗരം വീണ്ടും സ്ഥാപിച്ചു. എന്നാൽ അതിന്റെ പഴയ അന്തസ്സും മഹത്വവും വീണ്ടും നേടാൻ അതിന് കഴിഞ്ഞില്ല. ദില്ലിയിലേക്കുള്ള യാത്രാമാർഗ്ഗത്തിനുള്ള പ്രധാന റൂട്ടായ അമൃത്സർ-ജലന്ധർ (ജിടി) റോഡിന്റെ വികസനം ഇതിന് ഒരു കാരണമാണ്. കപൂർത്തല യിലെ മഹാരാജ ജഗജിത് സിങ്ങിന്റെ കൂട്ടാളികളിൽ ഒരാളാണ് സുൽത്താൻപൂർ ലോധിയിലെ ദിവാൻ രാംജാസ്.
സ്വാതന്ത്ര്യാനന്തര കാലവും സമാകാലികവും
ഇന്നത്തെ സുൽത്താൻപൂർ ലോധി 1969 മുതൽ പഞ്ചാബിലെ കപൂർത്തല ജില്ലയിലെ ഒരു ഉപവിഭാഗവും തഹസിലുമാണ്. റോഡ്മാർഗവും റെയിൽവെ മുഖാന്തിരവും ബന്ധിപ്പിക്കപ്പെട്ട ഒരു ചെറിയ പട്ടണമാണിത്. വടക്കൻ റെയിൽ‌വേയുടെ ഫിറോസ്പൂർ ഡിവിഷന്റെ കീഴിലാണ് ഇത് വരുന്നത്. പഞ്ചാബിലെ കപൂർത്തല ജില്ലയിലെ ഒരു മുനിസിപ്പൽ കൗൺസിൽ നഗരമാണ് സുൽത്താൻപൂർ. കേന്ദ്രമന്ത്രിമാരായ പീയുഷ് ഗോയൽ, ഹർഷവർധൻ, ഹർസിമ്രത് കൗർ ബാദൽ എന്നിവർ 2019 ഒക്ടോബർ 4 ന് ന്യൂഡൽഹി റെയിൽവേ സ്റ്റേഷനിൽ 'സർബത് ദ ഭാല എക്സ്പ്രസ്' ട്രെയിൻ ഫ്ലാഗ് ഓഫ് ചെയ്തു. പുനർനാമകരണം ചെയ്ത ന്യൂഡൽഹി-ലുധിയാന ഇന്റർസിറ്റി എക്സ്പ്രസ് ന്യൂഡൽഹിയിൽ നിന്ന് വിശുദ്ധ നഗരമായ സുൽത്താൻപൂർ ലോധി വഴി ലോഹിയാൻ ഖാസിലേക്ക് പോകും. സുൽത്താൻപൂർ നഗരത്തെ 13 വാർഡുകളായി തിരിച്ചിരിക്കുന്നു, ഓരോ 5 വർഷത്തിലും തിരഞ്ഞെടുപ്പ് നടക്കുന്നു. കാനേഷുമാരി 2011 പുറത്തിറക്കിയ റിപ്പോർട്ട് അനുസരിച്ച് സുൽത്താൻപൂർ മുനിസിപ്പൽ കൗൺസിലിൽ 16,877 ജനസംഖ്യയുണ്ട്, അതിൽ 8,862 പുരുഷന്മാരും 8,015 സ്ത്രീകളുമാണ്. ഇത് ഒരു ലെജിസ്ലേറ്റീവ് മണ്ഡലവും മുനിസിപ്പൽ കൗൺസിലും ആണ്.
വിദ്യാഭ്യാസം
രണ്ട് ബിരുദ കോളേജുകളും വിദ്യാഭ്യാസത്തിനുള്ള ഒരു കോളേജും, രണ്ട് സർക്കാർ സീനിയർ സെക്കൻഡറി സ്കൂളുകളും, രണ്ട് സർക്കാർ എയ്ഡഡ് (അംഗീകൃത) സീനിയർ സെക്കൻഡറി സ്കൂളുകളും, നിരവധി അഫിലിയേറ്റഡ് സ്കൂളുകളും, ഒരു കോൺവെന്റ് സ്കൂളും, ഒരു ഐടിഐയും ഇവിടെ ഉണ്ട്. അടുത്തിടെ ഗുരു നാനാക് ദേവ് സർവകലാശാല അമൃത്സറിലെ പുതിയ പ്രാദേശിക കാമ്പസ് സമീപത്ത് സ്ഥാപിച്ചു.
ഗുരുദ്വാരകൾ
14 വർഷം ഇവിടെ താമസിച്ചിരുന്ന സിഖ് മതത്തിന്റെ സ്ഥാപകനായ ഗുരു നാനാക്കുമായി ബന്ധപ്പെട്ട ഒരു വിശുദ്ധ സിഖ് തീർത്ഥാടന കേന്ദ്രമാണ് സുൽത്താൻപൂർ ലോഡി. പതിനഞ്ചാം നൂറ്റാണ്ടിന്റെ അവസാനത്തിൽ അദ്ദേഹം പ്രബുദ്ധത നേടിയത് ഇവിടെയാണ്.
അവലംബങ്ങൾ
വർഗ്ഗം:Coordinates on Wikidata
ജീൻ കാഗ്നി
ആദ്യകാലം
ന്യൂയോർക്ക് നഗരത്തിൽ ജനിച്ച കാഗ്നിയും അവരുടെ നാല് മൂത്ത സഹോദരന്മാരും വിധവയായ മാതാവ് കരോലിൻ എലിസബത്ത് കാഗ്നിയുടെ (മുമ്പ്, നെൽസൺ) ശിക്ഷണത്തിലാണ് വളർന്നത്. അവരുടെ രണ്ട് സഹോദരന്മാരിൽ പ്രശസ്ത സിനിമാ താരം ജെയിംസ് കാഗ്നിയും നടനും നിർമ്മാതാവുമായിരുന്ന വില്യം കാഗ്നിയും ഉൾപ്പെടുന്നു. ഹണ്ടർ കോളേജിനു കീഴിലുള്ള ഹൈസ്കൂളിലാണ് അവർ വിദ്യാഭ്യാസത്തിന് ചേർന്നത്. ഫ്രഞ്ച്, ജർമ്മൻ ഭാഷകളിൽ പ്രാവീണ്യം നേടിയ അവർ ഹണ്ടർ കോളേജിലെ (ഇപ്പോൾ സിറ്റി യൂണിവേഴ്സിറ്റി ഓഫ് ന്യൂയോർക്കിന്റെ ഭാഗം) കം ലോഡ് ബിരുദധാരിയും ഒരു ഫി ബീറ്റ കപ്പ സൊസൈറ്റി അംഗവുമായിരുന്നു. കോളേജിലെ ഡ്രാമാറ്റിക് സൊസൈറ്റി നിർമ്മിച്ച നാടകങ്ങളിലും അവർ വേഷങ്ങൾ അവതരിപ്പിച്ചിരുന്നു. കോളേജ് ബിരുദം നേടിയ ശേഷം, പസഡെന പ്ലേഹൗസിൽ അവർ അഭിനയം പരിശീലിച്ചു.
നാടകവേദി
1946 ഒക്ടോബർ 9-ന് ബ്രോഡ്‌വേയിൽ ആദ്യ പ്രദർശനം നടത്തിയ ഐസ്മാൻ കോമത്ത് എന്ന നാടകത്തിൻറെ മൂല നിർമ്മാണത്തിൽ കാഗ്നി അഭിനയിച്ചു. നാടകത്തിന്റെ രചയിതാവായിരുന്ന, യൂജിൻ ഒ നീൽ, തന്റെ കഥയിലെ സ്ടീറ്റ് വാക്കേർസിൽ ഒരാളായ മാർഗിയുടെ വേഷത്തിൽ അവരെ വേദിയിൽ അവതരിപ്പിച്ചു.
ടെലിവിഷൻ
1954-ൽ, സാത്താൻസ് വെയിറ്റിംഗ് എന്ന നിഗൂഢ പരമ്പരയ്ക്കായി കാഗ്നി ഒരു  ടെലിവിഷൻ പൈലറ്റ് ഉണ്ടാക്കിയെങ്കിലും അത് വിപണനം ചെയ്യപ്പെട്ടില്ല. പിന്നീട്, 1956 മുതൽ 1963 വരെ NBC, ABC എന്നിവയിൽ ജാക്ക് ബെയ്‌ലി ആതിഥേയത്വം വഹിച്ച ക്വീൻ ഫോർ എ ഡേയുടെ ഫാഷൻ കമന്റേറ്ററായി അവർ പ്രവർത്തിച്ചു. ഇന്നത്തെ റിയാലിറ്റി ഷോകളുടെ മുന്നോടിയായാണ് ഈ പകൽസമയ "ഗെയിം ഷോ" കണക്കാക്കപ്പെടുന്നത്. കാഴ്ചക്കാർക്ക് ഫാഷനെക്കുറിച്ചുള്ള നുറുങ്ങുകൾ നൽകിയ കാഗ്നി ഏറ്റവും പുതിയ ഫാഷനുകൾ പ്രേക്ഷകർക്ക് പരിചയപ്പെടുത്തുന്ന ഭാഗങ്ങൾക്ക് അതിഥേയത്വം വഹിച്ചു.
കുടുംബം
1944-ൽ നടൻ റോസ് ലാറ്റിമറെ (കിം സ്പാൽഡിംഗ് എന്നും അറിയപ്പെടുന്നു) കാഗ്നി വിവാഹം കഴിച്ചു. 1951 മാർച്ച് 9-ന് കാഗ്നി അദ്ദേഹത്തിൽനിന്ന് വിവാഹമോചനം നേടി. അവർക്ക് കുട്ടികളില്ലായിരുന്നു. പിന്നീട് 1953 ജൂൺ 6-ന് UCLA-യിലെ നാടക കലാ ഫാക്കൽറ്റി അംഗമായിരുന്ന ജാക്ക് മോറിസണെ അവർ വിവാഹം കഴിച്ച അവർക്ക് മേരി, ടെറി എന്നീ രണ്ട് പെൺമക്കളുണ്ടായിരുന്നു.
മരണം
1984 ഡിസംബർ 7-ന് കാലിഫോർണിയയിലെ ന്യൂപോർട്ട് ബീച്ചിൽവച്ച് 65 വയസ്സുള്ളപ്പോൾ ജീൻ കാഗ്നി ശ്വാസകോശാർബുദം ബാധിച്ച് മരണമടഞ്ഞു. അന്ത്യകാലത്തുണ്ടായിരുന്നവരിൽ സഹോദരന്മാരായ വില്യം, ജെയിംസ് കാഗ്നി, പെൺമക്കളായിരുന്ന തെരേസ കാഗ്നി, മേരി ആനി റോബർട്ട്സ്, ഒരു ചെറുമകൻ എന്നിവരും ഉൾപ്പെടുന്നു. കാലിഫോർണിയയിലെ കൊറോണ ഡെൽ മാറിലെ പസഫിക് വ്യൂ മെമ്മോറിയൽ പാർക്കിലാണ് അവരുടെ ശവകുടീരം  സ്ഥിതിചെയ്യുന്നത്. 1988-ൽ അന്തരിച്ച സഹോദരൻ വില്യമിനെ അവരുടെ ശവകുടീരത്തിന് സമീപത്താണ് അടുത്താണ് അടക്കം ചെയ്തിരിക്കുന്നത്.
നന്ദു
പ്രധാനമായും മലയാള സിനിമകളിൽ ജോലി ചെയ്യുന്ന ഇന്ത്യൻ ചലച്ചിത്ര നടനാണ് നന്ദു. 30 വർഷത്തിലേറെയായി അദ്ദേഹം ഈ മേഖലയിൽ ഏർപ്പെട്ടിട്ടുണ്ടെങ്കിലും രഞ്ജിത്ത് സംവിധാനം ചെയ്ത സ്പിരിറ്റിലെ അഭിനയം പ്രശംസ പിടിച്ചുപറ്റി. നിരവധി പ്രിയദർശൻ ചിത്രങ്ങളിലും അദ്ദേഹം അഭിനയിച്ചിട്ടുണ്ട്. സ്പിരിറ്റ് എന്ന ചിത്രത്തിന് മികച്ച സഹനടനുള്ള സിമ അവാർഡ് ലഭിച്ചു.
സ്വകാര്യ ജീവിതം
1965-ൽ തിരുവനന്തപുരത്ത് നാഷണൽ ഇൻസ്റ്റിറ്റ്യൂട്ട് ഓഫ് സ്പോർട്സിലെ ടേബിൾ ടെന്നീസ് പരിശീലകനായ കൃഷ്ണമൂർത്തിയുടെയും  ഗായികയായ സുകുമാരിയുടെയും മകനായി  ജനിച്ചു. അമ്മയുടെ മരണശേഷം അമ്മാവനും അമ്മായിയും വളർത്തി. പിതാവ് ഒരിക്കലും പുനർവിവാഹം ചെയ്തിട്ടില്ല. വേണു നാഗവള്ളി സംവിധാനം ചെയ്ത സർവകലാസാല (1986) ആയിരുന്നു അദ്ദേഹത്തിന്റെ ആദ്യ ചിത്രം. കരിയറിലെ ആദ്യകാലങ്ങളിൽ അദ്ദേഹത്തിന്റെ മിക്ക വേഷങ്ങളും കോളേജ് പശ്ചാത്തലത്തിലായിരുന്നു.1997-ൽ കവിതയെ  വിവാഹം കഴിച്ചു. മക്കൾ; നന്ദിത (ജനനം:1999), ക്രിഷൻ (ജനനം: 2013).
കരിയർ
1986-ൽ മോഹൻലാൽ അഭിനയിച്ച സർവകലാസലയിലാണ് അദ്ദേഹം തന്റെ കരിയർ ആരംഭിച്ചത്. കഴിഞ്ഞ 20 വർഷമായി സിനിമാ മേഖലയിലാണെങ്കിലും, മോഹൻലാൽ അഭിനയിച്ച സ്പിരിറ്റ് എന്ന ചിത്രത്തിലെ അഭിനയത്തിന് പ്രശംസ പിടിച്ചുപറ്റി. മുമ്പ് നല്ല വേഷങ്ങൾ കൈകാര്യം ചെയ്തിട്ടുണ്ടെങ്കിലും സ്പിരിറ്റിലെ അഭിനയത്തിന് അദ്ദേഹം ഏറെ പ്രശംസ പിടിച്ചുപറ്റി.
ചെലനോയ്ഡിസ് ഡോൺഫോസ്റ്റോയ്
ഇക്വഡോറിലെ ഗാലപ്പഗോസിലാണ് കണ്ടെത്തിയത്.വംശനാശ ഭീഷണി നേരിടുന്ന ഈ ജീവിവർഗത്തിൽപ്പെട്ട 250 ആമകൾ മാത്രമാണ് അവശേഷിക്കുന്നത്.തോടുകളുടെ വലിപ്പവും ആകൃതിയിലെ മാറ്റവുമാണ് ഇവയെ വ്യത്യസ്തമാക്കുന്നത്.ഏതാണ്ട് 250 കി.ഗ്രാം വരെ ഭാരം വെയ്ക്കും.ആയുസ്സ് 100 വർഷം.ഗാലപ്പഗോസിലെ വനമുദ്യോഗസ്ഥനായ ഡോൺഫോസ്റ്റോയോടുള്ള ആദരസൂചകമായി ചെലനോയ്ഡിസ് ഡോൺഫോസ്റ്റോയ് എന്നാണ് ഈ ഭീമൻ ആമയ്ക്ക് നൽകിയിരിക്കുന്ന പേരു.
ഹുവാബിസോറസ്
മൺ മറഞ്ഞു പോയ ഒരു ദിനോസർ ജെനുസ് ആണ് ഹുവാബിസോറസ്. അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ്. സസ്യഭോജികൾ ആയിരുന്നു ഇവ. ടൈപ്പ് സ്പീഷീസ് പേര് Huabeisaurus allocotus നല്കിയത് 2000-ൽ ആണ്.
ഫോസിൽ
ഫോസിൽ ആയി അനവധി സ്പെസിമെനുകൾ  കിട്ടിയിട്ടുണ്ട്. ഹോളോ ടൈപ്പ് ആയിട്ടുള്ള ഫോസിലിന്റെ പ്രധാന ഭാഗങ്ങൾ ഇവയാണ് പല്ലുകൾ, നട്ടെല്ല് , വാരി എല്ലുകൾ, ഇടുപ്പെല്ല് , പൂർണമായ കാലുകളുടെയും കൈയുടെയും അസ്ഥികൾ, തല ഒഴികെ ഉള്ള മിക്ക ഭാഗങ്ങളും പൂർണമാണ്. ഇത്ര പൂർണമായ ഫോസിൽ കിട്ടിയത് കൊണ്ട് തന്നെ മറ്റു പല ജനുസുകളുടെയും ഫോസിൽ പഠനത്തിൽ കാര്യമായ സ്വാധീനം ഇവയുടെ ഫോസിൽ ചെലുത്തിയുട്ടുണ്ട് താരതമ്യ പഠനങ്ങൾ ഒരുപാട്‌ നടന്ന ഒരു ദിനോസർ ആണ് ഇവ.
കുടുംബം
സോറാപോഡ് കുടുംബത്തിൽപെട്ട പെട്ട ദിനോസർ ജെനുസ് ആണ് ഹുവാബിസോറസ്.
അവലംബം
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
രഘുനാഥ് പലേരി
കഥ, തിരക്കഥ, സംഭാഷണം എന്നിവയുടെ രചനയിലൂടെ മലയാള ചലച്ചിത്രമേഖലയിലും കഥാകൃത്ത്, നോവലിസ്റ്റ് എന്നീ നിലകളിൽ മലയാള സാഹിത്യരംഗത്തും വ്യക്തിമുദ്ര പതിപ്പിച്ചയാളാണ് രഘുനാഥ് പലേരി. ജനനം കോഴിക്കോട്. മൂന്ന് സിനിമകൾ സംവിധാനവും നിർവ്വഹിച്ചിട്ടുണ്ട് രഘുനാഥ്. ഒന്നുമുതൽ പൂജ്യം വരെ (1986), വിസ്മയം(1998), കണ്ണീരിന് മധുരം. തൊട്ടപ്പൻ എന്ന ചിത്രത്തിൽ അദ്രുമാൻ എന്ന കഥാപാത്രത്തെ അവതരിപ്പിച്ചു.
പുറത്തുനിന്നുള്ള കണ്ണികൾ
വർഗ്ഗം:മലയാളതിരക്കഥാകൃത്തുക്കൾ വർഗ്ഗം:മലയാള കഥാകൃത്തുക്കൾ വർഗ്ഗം:കോഴിക്കോട് ജില്ലയിൽ ജനിച്ചവർ വർഗ്ഗം:ബാലസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
ഹീ യിഡേ
അഞ്ചാം വയസിൽ വിമാനം പറത്തി ലോക റെക്കോർഡിനുടമയായ ചൈനീസ് ബാലനാണ് ഡൂഡു എന്നു വിളിപ്പേരുള്ള ഹീ യിഡെ. 2013 ആഗസ്റ്റ് 31നു ബെയ്‌ജിങ്ങ്‌ വന്യജീവി പാർക്കിന് കുറുകേ, 492 അടി (150 മീറ്റർ) ഉയരത്തിൽ, 35 മിനുട്ട് വിമാനം പറത്തിയാണ് ഹീ ഈ നേട്ടം സ്വന്തമാക്കിയായത്.
ന്യൂയോർക്കിൽ മൈനസ് 13 ഡിഗ്രി സെൽഷ്യസ് തണുപ്പിൽ അർധനഗ്നനായി, മഞ്ഞു പെയ്യുന്നതിനിടയിലൂടെ ഹീ യിഡെ ഓടുന്ന വീഡിയോദൃശ്യം ഇൻറർനെറ്റിൽ ഏറെ ശ്രദ്ധ പിടിച്ചുപറ്റിയിരുന്നു. വലിയ വിമർശനങ്ങൾക്കും ഈ വീഡിയോ കാരണമായി. കനത്ത മഴയും കാറ്റുമുള്ള സമയത്ത് ജപ്പാനിലെ ഫ്യൂജിയാമ പർവതം കയറിയും ഡൂഡു വാർത്താമാധ്യമങ്ങളിൽ നിറഞ്ഞു നിന്നിരുന്നു.
2012 ആഗസ്റ്റിൽ കടലിലൂടെ ഒരു പായ്‌വഞ്ചിയിൽ ഒറ്റയ്ക്ക് തുഴഞ്ഞും ഹീ യിഡേ വാർത്തകളിൽ ഇടം നേടിയിരുന്നു.
മകനെ ധൈര്യവാനായി വളർത്തുന്നതിന് വേണ്ടിയാണ് താൻ ഇത്തരത്തിലുള്ള സാഹിസിക പ്രവൃത്തികൾ ചെയ്യാൻ അവനെ പരിശീലിപ്പിക്കുന്നതെന്നാണ് ഡൂഡുവിന്റെ പിതാവ് ഹീ ലീഷെങ് അവകാശപ്പെടുന്നത്. എന്നാൽ ലീഷെങിന്റെ പരിശീലന രീതികൾ നിരവധി വിമർശനങ്ങൾക്കും ഇടയാക്കിയിട്ടുണ്ട്.
നഹീദ് ആബിദി
ജീവിതരേഖ
ഇന്ത്യൻ സംസ്ഥാനമായ ഉത്തർപ്രദേശിലെ മിർസാപൂരിലെ ഒരു മുസ്ലീം ജമീന്ദാരി കുടുംബത്തിൽ 1961 ലാണ് നഹീദ് ആബിദി ജനിച്ചത്. സംസ്കൃതം വിഷയമായി തിരഞ്ഞെടുത്ത അബീദി കമല മഹേശ്വരി ഡിഗ്രി കോളേജിൽ ബിരുദം നേടിയശേഷം മിർസാപൂരിലെ കെ.വി. ഡിഗ്രി കോളേജിൽ നിന്ന് എം.എ.യും നേടി.
പേയാട്
കേരള തലസ്ഥാനമായ തിരുവനന്തപുരം നഗരത്തിന് കിഴക്കുഭാഗത്ത് നഗരത്തോട് ചേർന്നുകിടക്കുന്ന ഒരു പ്രദേശമാണ് പേയാട് . തിരുവനന്തപുരം - കാട്ടാക്കട പാതയിൽ തിരുവനന്തപുരം നഗരകേന്ദ്രത്തിൽ നിന്ന് 9 കിലോമീറ്റർ കിഴക്കുമാറി ഈ പ്രദേശം സ്ഥിതി ചെയ്യുന്നു.
തിരുവനന്തപുരം നഗരവുമായുള്ള സാമീപ്യമാണ് ഈ സ്ഥലത്തിന്റെ പ്രത്യേകത. പേയാട് പ്രധാന കവലയിൽ നിന്നും തിരുവനന്തപുരം സെൻട്രൽ റെയിൽവേ സ്റ്റേഷനിലേക്ക് കഷ്ടിച്ച് 9 കിലോമീറ്ററും തിരുവനന്തപുരം വിമാനത്താവളത്തിലേക്ക് 13 കിലോമീറ്ററും മാത്രമാണ് അകലമുള്ളത്. കൂടാതെ സംസ്ഥാന ഭരണസിരാകേന്ദ്രമായ സെക്രട്ടേറിയറ്റിലേക്ക് 9 കിലോമീറ്ററും സംസ്ഥാന ഗവർണറുടെ കാര്യാലയമായ രാജ്ഭവനിലേക്ക് 8 കിലോമീറ്ററും മാത്രമാണ് അകലം. തിരുവനന്തപുരത്തെ ഐ.ടി. ഹബ്ബായ ടെക്നോപാർക്കിലേക്ക് 22 കിലോമീറ്ററും നിർദ്ദിഷ്ട വിഴിഞ്ഞം അന്താരാഷ്ട്ര തുറമുഖത്തിലേക്ക് 22 കിലോമീറ്ററും അകലമുണ്ട്.
വിളപ്പിൽ ഗ്രാമപഞ്ചായത്തിന്റെ ആസ്ഥാന കാര്യലയം സ്ഥിതി ചെയ്യുന്നത് പേയാട് കവലയിലാണ് പേയാട് പ്രദേശത്തിന്റെ പകുതി ഭാഗം വിളപ്പിൽ ഗ്രാമപഞ്ചായത്തിലും നല്ലൊരു ഭാഗം വിളവൂർക്കൽ പഞ്ചായത്തിലും കുറച്ചു ഭാഗം മലയീൻകീഴ് ഗ്രാമപഞ്ചായത്തിലുമായാണ് സ്ഥിതി ചെയ്യുന്നത്. തിരുവനന്തപുരം - കാട്ടാക്കട - നെയ്യാർ‍‍‍‍ഡാം റൂട്ടിലെ ഒരു പ്രധാന വ്യാപാര കേന്ദ്രമാണ് പേയാട് ജംങ്ഷൻ. നിരവധി വ്യപാരസ്ഥാപനങ്ങൾ സ്ഥിതിചെയ്യുന്ന തിരക്കേറിയ ഒരു കവലയാണ് പേയാട്.
പേയാട് കവല വഴി തിരുവനന്തപുരം ഭാഗത്തേക്കും കാട്ടാക്കട ഭാഗത്തേക്കും നിരന്തരം പൊതുഗതാഗതസംവിധാനമുണ്ട്. ഇതു കൂടാതെ തിരുവനന്തപുരം ജില്ലയിലെ കിഴക്കൻ പ്രദേശങ്ങളായ വെള്ളനാട്, ആര്യനാട്, നെയ്യാറ്റിൻകര, വെള്ളറട എന്നിവിടങ്ങളിലേക്കും പേയാടുവഴി പൊതു ഗതാഗത സൗകര്യമുണ്ട്.
കുണ്ടമൺകടവ്, കുരിശ്ശുമുട്ടം, പനങ്ങാട്, ആലന്തറക്കോണം, കാരാംകോട്ടുകോണം, പിടാരം, ചിറക്കോണം, കുന്നിൻമുകൾ, തച്ചോട്ടുകാവ്, മഞ്ചാടി, മുക്കംപാലമൂട്, ഭജനമഠം, പ്ലാവറക്കോണം, ചെറുകോട്, അലകുന്നം, കാട്ടുവിള, മിണ്ണംകോട്, കല്ലുവരമ്പ്, കൊല്ലംകോണം, വിട്ടിയം, അലേറ്റി, അരുവിപ്പുറം, ചെറുപാറ, ചീലപ്പാറ, അമ്പൻകോട്, പിറയിൽ, തിരുനെല്ലിയൂർ തുടങ്ങിയ നിരവധി ചെറു ദേശങ്ങൾ ചേർന്നതാണ് പേയാട് ദേശം. പേയാട് ദേശത്തിന്റെ പ്രാന്ത പ്രദേശങ്ങളാണ് പുളിയറക്കോണം, വിളപ്പിൽശാല, മൂങ്ങോട്, പെരുകാവ് എന്നീ സ്ഥലങ്ങൾ.
പേയാട് ജംങ്ഷനിൽ എസ്. പി. സിനിമാസ് എന്ന ഒരു എ ക്ലാസ്സ് റിലീസിങ്ങ് സിനിമാ തീയേറ്ററും കൺവെൻഷൻ സെന്ററുമുണ്ട്.
പേയാട് പ്രദേശം കാട്ടാക്കട നിയമസഭാ നിയോജകമണ്ഡലത്തിലും ആറ്റിങ്ങൽ പാർലമെന്റ് മണ്ഡലത്തിലുമാണ് ഉൾപ്പെടുന്നത്. പേയാട് ദേശം ഉൾപ്പെടുന്ന താലൂക്ക്  കാട്ടാക്കടയാണ്. വാഹന രജിസ്ട്രേഷൻ നം. KL-74, KL-20, KL-01
വിദ്യാഭ്യാസം:- എ.പി.ജെ അബ്ദുൾകലാം സാങ്കേതിക സർവ്വകലാശാലയുടെ ആസ്ഥാനവും പ്രധാന ക്യാംപസും പേയാടുനിന്നും 5 കി.മീ. മാറി നെടുങ്കുഴി എന്ന സ്ഥലത്തിനു സമീപമാണ് പ്രവർത്തനസജ്ജമായിക്കൊണ്ടിരിക്കുന്നത്. പേയാട് സെന്റ് സേവിയേഴ്സ് ഹയർസെക്കന്ററി സ്കൂൾ സർക്കാർ എയ്ഡഡ് മേഖലയിൽ പ്രവർത്തിക്കുന്ന ഈ പ്രദേശത്തെ ഒരു പ്രധാന വിദ്യാഭ്യാസ സ്ഥാപനമാണ്. ഇതൂ കൂടാതെ നൂറ്റമ്പത് വർഷം പഴക്കമുള്ള പേയാട്-വിളപ്പിൽ എൽ.പി.എസ്, അലേറ്റിയിൽ സ്ഥിതി ചെയ്യുന്ന തുരുത്തുമ്മൂല ഗവ. എൽ.പി.എസ്, മഞ്ചാടിയിൽ സ്ഥിതിചെയ്യുന്ന ഈഴക്കോണം, എൽ.പി.എസ് എന്നിവയും സർക്കാർ/എയ്ഡഡ് മേഖലയിലെ സ്കൂളുകളാണ്. കണ്ണശ മിഷൻ സ്കൂൾ, ശാന്തിനികേതൻ സ്കൂൾ, കാർമ്മൽ സ്കൂൾ, ഗ്രീൻ വാലി അന്താരാഷ്ട്ര സ്കൂൾ എന്നിവ സ്വകാര്യമേഖലയിലെ സർക്കാർ അംഗീകാരമുള്ള സ്കൂളുകളാണ്.
റോഡുകൾ:- തിരുവനന്തപുരം-കാട്ടാക്കട-നെയ്യാർഡാം റോഡ് കടന്നുപോകുന്നത് പേയാട് പ്രധാന കവല വഴിയാണ്. ഇതുകൂടാതെ പേയാടു നിന്നും വിളപ്പിൽശാല-മുളയറ-ഉറിയാക്കോട് വഴി വെള്ളനാടിലേക്ക് ഒരു പ്രധാന റോ‍ഡുണ്ട്. പേയാടു നിന്നും വിളപ്പിൽശാല-മലപ്പനംകോട്- കട്ടക്കോട് വഴിയും കാട്ടാക്കടയിലേക്കു പോകാൻ പാതയുണ്ട്. ഇതു കൂടാതെ പേയാട് പുളിയറക്കോണം റോഡ്, പേയാട് - അരുവിപ്പുറം റോ‍ഡ്, പള്ളിമുക്ക് പിറയിൽ റോ‍ഡ്, ചന്തമുക്ക്-പിടാരം റോഡ്, തച്ചോട്ടുകാവ്-മൂങ്ങോട് റോഡ് തുടങ്ങിയവയും പേയാട് പ്രദേശത്തെ പ്രധാന പാതകളാണ്. പേയാടിനേയും വട്ടിയൂർക്കാവ് കുലശേഖരത്തേയും ബന്ധിപ്പിച്ച് കോവിൽക്കടവിൽ ഒരു പാലം നിർമ്മാമം പുരോഗമിക്കുന്നു. ഇത് പൂർത്തിയാകുന്നതോടെ പേയാടിന് തിരുവനന്തപുരം നഗരത്തിലേക്ക് മറ്റൊരു പ്രവേശനകവാടവും കൂടിയുണ്ടാകും.
സർക്കാർ സ്ഥാപനങ്ങൾ:- വിളപ്പിൽ ഗ്രാമപഞ്ചായത്ത് കാര്യാലയം, വിളപ്പിൽ വില്ലേജ് ഓഫീസ്, വിളപ്പിൽ കൃഷി ഭവൻ, പേയാട് കെ.എസ്.ഇ.ബി. അസിസ്റ്റന്റ് എക്സിക്യൂട്ടീവ് എൻജിനീയറുടെ കാര്യലയം തൂടങ്ങിയവ സ്ഥിതിചെയ്യുന്നത് പേയാടാണ്. കേരള സംസ്ഥാന വൈദ്യുതി ബോർഡിന്റെ 33 കെ.വി. സബ്സ്റ്റേഷൻ പേയാട് ചീലപ്പാറയിൽ പ്രവർത്തിക്കുന്നുണ്ട്.
ധനകാര്യ സ്ഥാപനങ്ങൾ :- സ്റ്റേറ്റ് ബാങ്ക് ഓഫ് ഇന്ത്യ (പഴയ സ്റ്റേറ്റ് ബാങ്ക് ഓഫ്  ട്രാവൻകൂർ), സ്റ്റേറ്റ് ബാങ്ക് ഓഫ് ഇന്ത്യ(ഇപ്പോൾ തച്ചോട്ടുകാവ് ശാഖ എന്ന പേരിൽ), ഫെഡറൽ ബാങ്ക്, ഇന്ത്യൻ ഓവർസീസ് ബാങ്ക് (വിളവൂർക്കൽ ശാഖ), കനറ ബാങ്ക് എന്നീ ബാങ്കുകൾക്ക് പേയാട് ശാഖയുണ്ട്. കേരള സ്റ്റേറ്റ് ഫിനാൻഷ്യൽ എന്റർപ്രൈസസിനും തിരുവനന്തപുരം ജില്ലാ സഹകരണ ബാങ്കിനും പേയാട് ശാഖകളുണ്ട്. ഇതുകൂടാതെ വിളപ്പിൽ സർവ്വീസ് കോ ഓപ്പറേറ്റീവ് ബാങ്കിന്റെ ആസ്ഥാനവും പ്രധാന ബ്രാഞ്ചും പ്രവർത്തിക്കുന്നത് പേയാട് പ്രധാന കവലയിലാണ്.
ആകർഷണങ്ങൾ :- വിളപ്പിൽ പഞ്ചായത്തിലെ ഒരു പ്രധാന ടൂറിസ്റ്റ് കേന്ദ്രമായ ശാസ്താംപാറ പേയാടു നിന്നും 5 കിലോമീറ്റർ കിഴക്കുഭാഗത്താണ് സ്ഥിതിചെയ്യുന്നത്. പേയാടു നിന്നും തച്ചോട്ടുകാവ്-മൂങ്ങോട്-മണലി വഴി ശാസ്താംപാറയിലെത്താം. കൂടാതെ പേയാടു നിന്നും 2 കിലോമീറ്റർ വടക്കുമാറി കരമനയാറിന്റെ തീരത്തുള്ള അരുവിപ്പുറം എന്ന സ്ഥലം ഒരു പ്രകൃതിരമണീയമാണ്. അടുത്തകാലത്ത് സഞ്ചാരികളെ ആകർഷിക്കുന്ന വളരെ പ്രകൃതി രമണീയമായ കടമ്പുപാറ എന്ന പ്രദേശം പേയാടു നിന്നും 7 കിലോമീറ്റർ കിഴക്കുമാറി വിളപ്പിൽശാല ചെറുകോട് എന്ന സ്ഥലത്തിനടുത്താണ്.
ആനാവൂർ
തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ കുന്നത്തുകാൽ ഗ്രാമപഞ്ചായത്തിൽ സ്ഥിതിചെയ്യുന്ന ഒരു മലയോര ഗ്രാമമാണ് ആനാവൂർ. ഇവിടെ നിന്ന് 10 കിലോമീറ്റർ അകലെയാണ് നെയ്യാറ്റിൻകര ടൌൺ സ്ഥിതിചെയ്യുന്നത്.പ്രധാനമായും കൃഷിയെ ആശ്രയിച്ചാണ്‌ ഇവിടുത്തെ ജനത കഴിയുന്നത്. മലയോരഗ്രാമം ആയതിനാൽ പ്രധാന കൃഷി റബ്ബർ ആണ്.എങ്കിലും വാഴ, മരച്ചീനി, എന്നിവയും ധാരാളമായി കൃഷി ചെയ്തു വരുന്നു. മലപ്രദേശങ്ങളായാ കക്കോട്ടുപാറ, വിട്ടിയോട്മല, തേരണി- വട്ടക്കുളം മലകൾ തുടങ്ങിയവയിൽ നിന്ൻ വൻ തോതിൽ പാറ ഖനനം നടക്കുന്നുണ്ട്.
ജനസംഖ്യ
രണ്ടായിരത്തി ഒന്നിലെ ജനസംഖ്യ കണക്കെടുപ്പ്പ്രാകാരം ഈ ഗ്രാമത്തിലെ മൊത്തം ജനസംഖ്യ 14618 ആണ്.
അതിർത്തികൾ
ഇവിടെ നിന്ന് 7 കിലോമീറ്റർ മാറിയാണ് തമിഴ്നാട് അതിർത്തിയായ കന്നുമാംമൂട് സ്ഥിതി ചെയ്യുന്നത്. വടക്ക് വെള്ളറട ഗ്രാമപഞ്ചായത്തും സ്ഥിതിചെയ്യുന്നു. കിഴക്ക് ആര്യൻകോട് ഗ്രാമപഞ്ചായത്തും പടിഞ്ഞാറായി പെരുങ്കടവിള പഞ്ചായത്തും സ്ഥിതി ചെയ്യുന്നു. പരമ്പരാഗത അതിർത്തികളായി കിഴക്കൻമല, കക്കോട്ടുപാറ, ശാസ്താംപാറ, കടലുകാണിമല തുടങ്ങിയവയും ഉണ്ട്..
ആനവൂരിൽ ഉൾപ്പെടുന്ന പ്രദേശങ്ങൾ
മണവാരി,സൈലന്റ്മുക്ക്, പടപ്പിൽതോട്ടം, ഊട്ടുപറമ്പ്, മുഴങ്ങിൽ, തേരണി, വരമ്പിൽക്കട, വിട്ടിയറം, കുളക്കോട്, രാജപാത വല്ലയത്തുകോണം
വാഴ, മരച്ചീനി, റബ്ബർ, തെങ്ങ്, തുടങ്ങിയവയാണ് ഈ പ്രദേശത്തെ പ്രധാന കൃഷി വിളകൾ.
എനിക്കും ഒരു ദിവസം
ശ്രീകുമാരൻ തമ്പി സംവിധാനം ചെയ്ത് നിർമ്മിച്ച് 1982-ൽ പുറത്തിറങ്ങിയ ഒരു മലയാളചലച്ചിത്രമാണ് എനിക്കും ഒരു ദിവസം. മോഹൻലാൽ, അടൂർ ഭാസി, നെടുമുടി വേണു, സീമ എന്നിവർ ഇതിലെ പ്രധാന കഥാപാത്രങ്ങളെ അവതരിപ്പിക്കുന്നു. ശ്രീകുമാരൻ തമ്പിയുടെ വരികൾക്ക് ശ്യാം സംഗീതം നൽകി.
പുറത്തേക്കുള്ള കണ്ണികൾ
വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ വർഗ്ഗം:ശ്രീകുമാരൻ തമ്പി നിർമ്മിച്ച ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:തമ്പി-ശ്യാം ഗാനങ്ങൾ
ജോൺ വെബ്സ്റ്റർ
ഒരു ഇംഗ്ലീഷ് പ്രസവചികിത്സകനും ഗൈനക്കോളജിസ്റ്റുമാണ് ജോൺ വെബ്സ്റ്റർ FRCOG (ജനനം 4 ജൂലൈ 1936). ലോകത്തിലെ ആദ്യത്തെ ഇൻ വിട്രോ ഫെർട്ടിലൈസേഷൻ (IVF) ലൂയിസ് ബ്രൗൺ ജനനസമയത്ത് വെബ്‌സ്റ്റർ IVF ഫീൽഡിൽ വികസിപ്പിക്കുകയും കൂടുതൽ ഗവേഷണം നടത്തുകയും ചെയ്തു.
ജീവിതവും കരിയറും
വെബ്‌സ്റ്റർ 1960-ൽ ലിവർപൂൾ സർവകലാശാലയിൽ നിന്ന് ബിരുദം നേടി. MB ChB നേടി. 1960 മുതൽ 1963 വരെ ലിവർപൂളിലെ ക്ലാറ്റർബ്രിഡ്ജ് ഹോസ്പിറ്റലിൽ ഹൗസ് ഓഫീസറായിരുന്നു. 1963 മുതൽ 1964 വരെ അദ്ദേഹം പാട്രിക് സ്റ്റെപ്‌റ്റോയുടെ സീനിയർ ഹൗസ് ഓഫീസറായിരുന്നു. 1964 മുതൽ 1974 വരെ വെബ്‌സ്റ്റർ കാനഡയിൽ പരിശീലനം നടത്തി. 1974 മുതൽ 1980 വരെ, ഓൾഡ്‌ഹാം ജനറൽ ഹോസ്പിറ്റലിലെ മിസ്റ്റർ പാട്രിക് സ്റ്റെപ്‌റ്റോയുടെ രജിസ്ട്രാർ / കൺസൾട്ടന്റായി അദ്ദേഹം പ്രസവചികിത്സയിലും ഗൈനക്കോളജിയിലും വന്ധ്യതയിലും സ്പെഷ്യലിസ്റ്റായിരുന്നു. പാട്രിക് സ്റ്റെപ്‌റ്റോ, ബോബ് എഡ്വേർഡ്‌സ് എന്നിവരോടൊപ്പം വിട്രോ ഫെർട്ടിലൈസേഷനെക്കുറിച്ചുള്ള ആദ്യകാല പയനിയറിംഗ് ഗവേഷണങ്ങളിൽ വെബ്‌സ്റ്റർ ഏർപ്പെട്ടിരുന്നത് ഈ സമയത്താണ്. ഈ കാലയളവിൽ അദ്ദേഹത്തിന് എംആർസിഒജിയും ലഭിച്ചു.
ജോർജ്ജ് മൈക്കൽ
ഒരു ഇംഗ്ലീഷ് പോപ്പ് താരമാണ് ജോർജ്ജ് മൈക്കൽ (ജനനം: 25 ജൂൺ 1963). സംഗീതജ്ഞൻ, ഗായകൻ, ഗാനരചയിതാവ്, സംഗീത നിർമാതാവ്, എന്നിങ്ങനെ വിവിധ മേഖലകളിൽ കഴിവ് തെളിയിച്ചിട്ടുണ്ട്. സുഹൃത്തായ ആൻഡ്രൂ റിഡ്ജ്‌ലിയുമായി ചേർന്ന് രൂപീകരിച്ച വാം! എന്ന ബാൻഡിലൂടെയാണ് പ്രശസ്തനായത്. 1984-ൽ പുറത്തിറങ്ങിയ കെയർലെസ്സ് വിസ്പർ എന്ന ആദ്യ സോളോയുടെ വിൽപ്പന ആറ് ദശലക്ഷം കടന്നു. 1987-ൽ പുറത്തിറങ്ങിയ ആദ്യ സോളോ ആൽബമായ ഫെയ്ത്ത്-ന്റെ വിൽപ്പന 20 ദശലക്ഷം കവിഞ്ഞു.
ലോകത്തിലെ തന്നെ ഏറ്റവും ജനപ്രീതിയാർജ്ജിച്ച പോപ്പ് ഗായകരിലൊരാളായ ഇദ്ദേഹത്തിന്റെ മൊത്തം റെക്കോഡ് വിൽപ്പന 100 ദശലക്ഷത്തിലേറെയാണ്. ബിൽബോർഡ് മാസിക 2008-ൽ പ്രസിദ്ധീകരിച്ച 'ചരിത്രത്തിലെ ഏറ്റവും മികച്ച 100 പോപ്പ് ഗായകരുടെ പട്ടിക'യിൽ 40-ആം സ്ഥാനത്ത് ജോർജ്ജ് മൈക്കൽ ആയിരുന്നു.
ഇദ്ദേഹത്തിന്റെ ജീവിതത്തെക്കുറിച്ച് 2005-ൽ എ ഡിഫറന്റ് സ്റ്റോറി എന്ന ഡോക്യുമെന്ററി നിർമ്മിക്കപ്പെട്ടു.ഗ്രാമി അവാർഡ് കരസ്ഥമാക്കിയിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:1963-ൽ ജനിച്ചവർ
വർഗ്ഗം:ജൂൺ 25-ന് ജനിച്ചവർ വർഗ്ഗം:2016-ൽ മരിച്ചവർ
ഡൽഹി നിയമസഭ
ഇന്ത്യൻ തലസ്ഥാനം ഡൽഹിയുടെ നിയമ നിർമ്മാണ സഭയാണ് ഡൽഹി നിയമസഭ. ഇന്ത്യയലെ ഏഴു കേന്ദ്രഭരണപ്രദേശങ്ങളിലെ ഒന്നാണ് ഡൽഹി.
അവലംബം
വർഗ്ഗം:ഇന്ത്യയിലെ സംസ്ഥാന സർക്കാരുകൾ വർഗ്ഗം:ഡെൽഹി വർഗ്ഗം:ഇന്ത്യയിലെ സംസ്ഥാന നിയമനിർമ്മാണസഭകൾ
ഐസോപോഡ്
അവലംബം
വർഗ്ഗം:ക്രസ്റ്റേഷ്യനുകൾ
ഗദ്യസാഹിത്യം
ഒൻപതാം നൂറ്റാണ്ടിലെ തമിഴ് മലയാളം ശുദ്ധ മലയാളത്തിലേക്ക് മാറി തുടങ്ങുന്നത് രാജശേഖരൻ വാഴപ്പള്ളി ശാസനത്തിൽ കാണാം. കേരളത്തിൽ നിന്നും ലഭിച്ചിട്ടുള്ള ഏറ്റവും പഴക്കമുള്ള ശാസനം ആണ് വാഴപ്പള്ളി ശാസനം. എഡി 849 ഉണ്ടായ തരിസാപ്പള്ളി ചെപ്പേടിലും പ്രാചീന ഗദ്യ ത്തിൻറെ തനിമ തെളിയുന്നുണ്ട്. മാമ്പള്ളി ശാസനം, മൂഴിക്കളം ശാസനം, വീരരാഘവപട്ടയം തുടങ്ങിയ ശാസനങ്ങൾ ഗദ്യ പരിണാമം വ്യക്തമാക്കുന്നുണ്ട്. പോർച്ചുഗീസുകാരുടെ കടന്നുവരവ് കേരളത്തിൻറെ സാംസ്കാരിക രംഗത്തും വലിയ ചലനങ്ങളുണ്ടാക്കി. 1599 പോർച്ചുഗീസ് അധികാരികളുടെ നേതൃത്വത്തിൽ കൂടിയ ഉദയംപേരൂർ സുന്നഹദോസിന്റെ canonical മലയാള ഗദ്യ ചരിത്രത്തിലെ ഒരു വിലക്കപ്പെട്ട രേഖയാണ്. പതിനഞ്ചാം നൂറ്റാണ്ടിനു ശേഷം ഉണ്ടായ മതപ്രബോധന കൃതികളിലും ഐതിഹ്യ ഗ്രന്ഥങ്ങളിലും സ്വതന്ത്രമായ മലയാളശൈലി രൂപപ്പെട്ടു വരുന്നത് കാണാം. 1809 ലെ കുണ്ടറ വിളംബരവുമായി ആധുനിക മലയാള ഗദ്യത്തിൽ ആണ് എഴുതപ്പെട്ടത്.
ബ്രിട്ടീഷ് ഭരണം മലയാള ഗദ്യ വികാസത്തെ ത്വരിതപ്പെടുത്തി. 1821 ചർച്ച് മിഷൻ സൊസൈറ്റി അച്ചടിശാല തുടങ്ങിയതോടെ നിരവധി ഗദ്യകൃതികൾ മലയാളത്തിലുണ്ടായി. ഏതെങ്കിലും നാടോടി കഥാ കാവ്യം ആയിരിക്കും ആഖ്യാന കാവ്യം എന്ന വിശേഷണത്തിന് യോജിക്കുന്നത്. ചരിത്ര കഥകളും പ്രാദേശിക വിശ്വാസങ്ങളും ആണ് ഇത്തരം കാവ്യത്തിന്റെ അടിസ്ഥാനം. മനഃപാഠം പഠിച്ചു ഉരുവിടാൻ ഉദ്ദേശിക്കപ്പെട്ടിരുന്നതു കൊണ്ട്‍, ശ്ലോക നിബദ്ധമായി ആണ് പ്രാചീന ആഖ്യാന കാവ്യങ്ങൾ എഴുതപ്പെട്ടിട്ടുള്ളത്. ചില പ്രയോഗങ്ങളും ശൈലികളും അതിൽ ആവർത്തിക്കപ്പെട്ടു വരുന്നതായും കാണാവുന്നതാണ്.
വർഗ്ഗം:സാഹിത്യം
മധു ബാലകൃഷ്ണൻ
ഒരു ഇന്ത്യൻ പിന്നണിഗായകനാണ് മധു ബാലകൃഷ്ണൻ (ജനനം:ജൂൺ 24 1974). മലയാളം, തമിഴ്, കന്നഡ, തെലുഗു എന്നീ ഭാഷകളിലെ ചിത്രങ്ങളിൽ ഇദ്ദേഹം പാടിയിട്ടുണ്ട്.
ജീവിതരേഖ
കൊച്ചിക്കടുത്തുള്ള തൃപ്പൂണിത്തുറയിൽ 1974 ജൂൺ 24-നാണ് മധു ജനിച്ചത്.
അവലംബം
വർഗ്ഗം:1974-ൽ ജനിച്ചവർ വർഗ്ഗം:ജൂൺ 24-ന് ജനിച്ചവർ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:മികച്ച ഗായകനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
കോൺസ്റ്റാൻസ് നാഡെൻ
കോൺസ്റ്റാൻസ് നാഡെൻ എന്ന കോൺസ്റ്റാൻസ് കരോളിൻ വുഡ്‌ഹിൽ നാഡെൻ (24 January 1858 – 23 December 1889)ഒരു ഇംഗ്ലിഷ് എഴുത്തുകാരിയും കവയിത്രിയും തത്ത്വശാസ്ത്രവിശാരദയും ആയിരുന്നു. അവർ, തത്ത്വശാസ്ത്രവും ശാസ്ത്രവും പഠിക്കുകയും അവയെപ്പറ്റി എഴുതുകയും പ്രഭാഷണം നടത്തുകയും ചെയ്തു. ഇതിന്റെകൂടെ അവർ രണ്ടു വാല്യം കവിതകൾ പ്രസിദ്ധീകരിച്ചു. 31 വയസ്സിൽ മരണമടഞ്ഞ അവരുടെ അനേകം തിരഞ്ഞെടുത്ത കൃതികൾ മരണശേഷം പ്രസിദ്ധീകരിച്ചിട്ടുണ്ട്. അവരുടെ ബഹുമാനാർഥം റോബർട്ട് ലൂയിസ് അവരുടെ പേരിൽ കോൺസ്റ്റാൻസ് നാഡെൻ മെഡൽ ഏർപ്പെടുത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് ഭാഷ എഴുത്തുകാർ വർഗ്ഗം:ഇംഗ്ലീഷ് കവയിത്രികൾ വർഗ്ഗം:ജനുവരി 24-ന് ജനിച്ചവർ വർഗ്ഗം:1858-ൽ ജനിച്ചവർ വർഗ്ഗം:ഡിസംബർ 23-ന് മരിച്ചവർ വർഗ്ഗം:1889-ൽ മരിച്ചവർ
നൈമിഷിക വിരോധാഭാസം
വർഗ്ഗം:സമയയാത്ര
ഷോൺ ടീറോൾ
പ്രമുഖനായ ഫ്രഞ്ച് സാമ്പത്തിക ശാസ്ത്രജ്ഞനാണ് ഷോൺ മാർസെൽ ടീറോൾ (ജനനം : 9 ആഗസ്റ്റ് 1953). 2014 ൽ സാമ്പത്തിക ശാസ്ത്രത്തിനുള്ള നൊബേൽ സമ്മാനം നേടി.
ജീവിതരേഖ
ഫ്രാൻസിലെ തുലൂസ് സ്‌കൂൾ ഓഫ് ഇക്കണോമിക്‌സിൽ ഷോൺ-ഷാക്ക് ലാഫൺ ഫൗണ്ടഷന്റെ ചെയർമാനായി പ്രവർത്തിച്ചുവരുകയാണ് ടിറോൾ.
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സാമ്പത്തികശാസ്ത്രത്തിനുള്ള നോബൽ പുരസ്കാര ജേതാക്കൾ വർഗ്ഗം:നോബൽ സമ്മാനം നേടിയ ഫ്രഞ്ചുകാർ വർഗ്ഗം:1953-ൽ ജനിച്ചവർ വർഗ്ഗം:ഓഗസ്റ്റ് 9-ന് ജനിച്ചവർ വർഗ്ഗം:ഫ്രഞ്ചുകാർ
സ്ഥലകാലത്തിന്റെ തത്വശാസ്ത്രം
സ്ഥലത്തിന്റെയും കാലത്തിന്റെയും പ്രകൃതം, അസ്തിത്വ സ്വഭാവശാസ്ത്രം, അറിവിന്റെ ശാസ്ത്രം എന്നീ മേഖലകളെ ചുറ്റിപ്പറ്റിയുള്ള തത്ത്വചിന്തയുടെ ശാഖയാണ് സ്ഥലകാലത്തിന്റെ തത്ത്വശാസ്ത്രം.
ഏയ്ഞ്ചൽ (നാണയം)
1465-ൽ എഡ്വേർഡ് നാലാമൻ അവതരിപ്പിച്ച ഒരു ഇംഗ്ലീഷ് സ്വർണ്ണനാണയം ആയിരുന്നു ഏയ്ഞ്ചൽ. ഫ്രഞ്ച് ആഞ്ചലോട്ട് അല്ലെങ്കിൽ അങ്കിനു ശേഷം ഇത് രൂപകല്പന ചെയ്യുകയും 1340 മുതൽ വിതരണം ചെയ്തു. ആർച്ച്ഏയ്ഞ്ചൽ മിഖായേൽ ഒരു വ്യാളിയെ ഛിന്നഭിന്നമാക്കിയതിന്റെ പേരിൽ നിന്നാണ് ഈ പേര് ഉത്ഭവിച്ചത്. ആദ്യ ഇംഗ്ലീഷ് സ്വർണനാണയം ആയ നോബിളിൻറെ ഒരു പുതിയ ഇഷ്യു ആയി ഇതിനെ കണക്കാക്കപ്പെടുന്നു. ഇത് ഏയ്ഞ്ചൽ നോബിൾ എന്നും വിളിക്കപ്പെട്ടു.
പുറം കണ്ണികൾ
വർഗ്ഗം:നാണയങ്ങൾ
എ.പി. അബ്ദുൾ ഖാദർ മൗലവി
കേരളത്തിലെ പ്രമുഖ ഇസ്ലാമിക പണ്ഡിതനും കെ.എൻ.എം ജനറൽ സെക്രട്ടറിയുമായിരുന്നു '''എ.പി. അബ്ദുൾ ഖാദർ മൗലവി'''. മുജാഹിദ് പ്രസ്ഥാനത്തിലെ പിളർപ്പിന് ശേഷം ഒരു വിഭാഗം ഇദ്ദേഹത്തിന്റെ നാമത്തിലും വിളിക്കപ്പെട്ടുവന്നു (കെ.എൻ.എം എ.പി. വിഭാഗം).
ജീവിത രേഖ
1931 ഏപ്രിൽ 19ന് പൊന്നാനി താലുക്കിലെ ചങ്ങരംകുളം കാഞ്ഞിയൂർ അടത്തിൽ പറമ്പിൽ സൈനുദ്ദീൻ മുസ്ലിയാരുടെയും കിളിയൻ കുന്നത്ത് ഫാത്തിമയുെടയും മകനായിട്ടാണ് ജനനം. 2014 മെയ് 03-ന് ശ്വാസകോശ സംബന്ധമായ അസുഖത്തെ തുടർന്ന് അന്തരിച്ചു. മലപ്പുറം, കോഴിക്കോട് ജില്ലകളിലെ വിവിധ പള്ളി ദർസുകളിൽ മതപഠനം നടത്തി. ഫാറൂഖ് അറബി കോളേജിൽനിന്ന് അഫ്‌സൽ ഉലമാ പഠനം പൂർത്തിയാക്കിയ മൗലവി ഇസ്ലാഹി പരിഷ്‌കരണ പ്രവർത്തനങ്ങളുമായി കേരളത്തിനകത്തും പുറത്തും സഞ്ചരിച്ച് പ്രബോധന പ്രവർത്തനങ്ങളിലേർപ്പെട്ടിരുന്നു. അറബി, ഉർദു, തമിഴ് ഭാഷകൾ നന്നായി വശമുണ്ടായിരുന്നു.
കുടുംബം
എടവണ്ണ ഒതായിയിലെ കെ.സി. അലീമയാണ് ഭാര്യ. മക്കൾ: ആരിഫ്‌സൈൻ(അരീക്കോട് എസ്.എസ്.എ. അറബിക് കോളേജ് അധ്യാപകൻ), ജൗഹർ സാദത്ത്(എടവണ്ണ ഐ.ഒ.എച്ച്.എസ്.എസ്. പ്രിൻസിപ്പൽ), ബുഷ്‌റ, സഹൂദ, ലൈല.
മരുമകൻ : എം.എം. അക്‌ബർ(നിച്ച് ഓഫ് ട്രൂത്ത് ഡയറക്ടർ)
അവലംബം
വർഗ്ഗം:കേരളത്തിലെ ഇസ്ലാമിക പണ്ഡിതർ
റാണ ലിയാക്കത്ത് അലി ഖാൻ
ബീഗം റാണ ലിയാഖത്ത് അലി ഖാൻ (ഉർദു: رعنا لياقت على born, ജനനം ഷീല ഐറിൻ പന്ത്; ജീവിതകാലം: 13 ഫെബ്രുവരി 1905 - 13 ജൂൺ 1990) 1947 മുതൽ 1951 വരെയുള്ള കാലഘട്ടത്തിൽ പാകിസ്താന്റെ ആദ്യ പ്രധാനമന്ത്രിയായിരുന്ന ലിയാഖത്ത് അലി ഖാന്റെ പത്നിയും പാകിസ്താനിലെ പ്രഥമ വനിതയുമായിരുന്നു. ശീതയുദ്ധത്തിന്റെ ആരംഭം മുതൽ ശീതയുദ്ധത്തിന്റെ വീഴ്ചയും അവസാനവുംവരെ ഭർത്താവിനൊപ്പം പ്രവർത്തിച്ച അവർ ഒരു സാമ്പത്തിക വിദഗ്ധയും പാക്കിസ്ഥാൻ പ്രസ്ഥാനത്തിലെ മുൻനിര വനിതകളിൽ ഒരാളായിരുന്നു. 1940 -കളിൽ കരിയർ ആരംഭിക്കുകയും പാകിസ്താനിലെ പ്രധാന സംഭവ വികാസങ്ങൾക്ക് സാക്ഷ്യം വഹിക്കുകയും ചെയ്ത പ്രമുഖ വനിതാ രാഷ്ട്രീയ പ്രവർത്തകരിലൊരാളും രാജ്യവ്യാപകമായി ബഹുമാനിക്കപ്പെടുന്ന വനിതാ വ്യക്തിത്വങ്ങളിലൊരാളുമായിരുന്നു റാണ. പാക്കിസ്ഥാൻ പ്രസ്ഥാനത്തിലെ ആദ്യകാല, മുൻനിര വനിതയായ അവർ മുഹമ്മദലി ജിന്നയുടെ കീഴിൽ പ്രവർത്തിച്ചിരുന്ന പാക്കിസ്ഥാൻ പ്രസ്ഥാന സമിതിയുടെ എക്സിക്യൂട്ടീവ് അംഗമായി സേവനമനുഷ്ടിച്ചിരുന്നു. ജിന്നയുടെ വിഘടനാ വാദി പ്രസ്ഥാനമായിരുന്ന പാക്കിസ്ഥാൻ പ്രസ്ഥാന സമിതിയുടെ സാമ്പത്തിക കാര്യ ഉപദേഷ്ടാവായി സേവനമനുഷ്ഠിച്ച അവർ പിന്നീട് ഭർത്താവ് ലിയാഖത് ഖാൻ പാകിസ്താന്റെ ആദ്യ പ്രധാനമന്ത്രിയായപ്പോൾ പാക്കിസ്ഥാന്റെ പ്രഥമ വനിതയായിത്തീർന്നു. പാക്കിസ്ഥാനിലെ പ്രഥമ വനിതയെന്ന നിലയിൽ, പുതുതായി സ്ഥാപിതമായ രാജ്യത്ത് വനിതകളുടെ ഉന്നമനത്തിനായി അവർ പരിപാടികൾ ആരംഭിച്ചു. പിന്നീട്, ഒരു പതിറ്റാണ്ടോളം അവർ ഒരു രാജ്യതന്ത്രജ്ഞയെന്ന നിലയിൽ തന്റെ ഔദ്യോഗിക ജീവിതം നയിച്ചു.
ആദ്യകാലം, വിദ്യാഭ്യാസം.
ഇപ്പോൾ കുമയോണിലുള്ള അൽമോറയിൽ ഒരു കുമയോൺ ഹൈന്ദവ കുടുംബത്തിലാണ് ഷൈല ഐറിൻ പന്ത് ജനിച്ചത്. അവർ "അൽമോറാക് ചയാലി" (അൽമോറയുടെ പുത്ര) എന്നും അറിയപ്പെടുന്നു. പിതാവായ ഡാനിയൽ പന്ത് യുണൈറ്റഡ് പ്രൊവിൻസസ് സെക്രട്ടേറിയറ്റിൽ സേവനമനുഷ്ഠിച്ചിരുന്ന വ്യക്തിയായിരുന്നു കുമയോണി പൈതൃകമുണ്ടായിരുന്ന പന്ത് കുടുംബം 1871 -ൽ ക്രിസ്തുമതത്തിലേക്ക് പരിവർത്തനം ചെയ്യപ്പെട്ടിരുന്നു. ലക്നൗ സർവകലാശാലയിൽ ചേർന്നു പഠനം നടത്തിയ പന്തിന് അവിടെനിന്ന് 1927 -ൽ സാമ്പത്തിക ശാസ്ത്രത്തിൽ ബി.എ. ബിരുദവും മതപഠനത്തിൽ ദൈവശാസ്ത്ര ബിരുദവും ലഭിച്ചു. 1929 -ൽ ഷൈല പന്ത് സാമ്പത്തികശാസ്ത്രത്തിലും സാമൂഹ്യശാസ്ത്രത്തിലും ഇരട്ട എം.എസ്‌.സി. നേടി. കൊൽക്കത്ത ഭദ്രാസന കോളേജിൽ നിന്ന് ടീച്ചേഴ്സ് ഡിപ്ലോമ കോഴ്സ് പൂർത്തിയാക്കിയ ശേഷം ഗോഖലെ മെമ്മോറിയൽ സ്കൂളിൽ അദ്ധ്യാപികയായി ഔദ്യോഗിക ജീവിതം ആരംഭിച്ചു. 1931 -ൽ ഡൽഹിയിലെ ഇന്ദ്രപ്രസ്ഥ കോളേജിൽ സാമ്പത്തികശാസ്ത്ര വിഭാഗത്തിൽ പ്രൊഫസറായി നിയമിതയായ ഷൈല പന്ത് അതേ വർഷം നിയമത്തെക്കുറിച്ച് പ്രഭാഷണം നടത്താൻ അവിടെ എത്തിയ ലിയാഖത്ത് അലി ഖാനുമായി കണ്ടുമുട്ടി. 1932 -ൽ ഈ ദമ്പതികൾ വിവാഹിതരായി. ഈ സമയത്ത് അവർ ഇസ്ലാം മതം സ്വീകരിക്കുകയും ബീഗം റാണ ലിയാഖത് അലി ഖാൻ എന്ന പുതിയ പേര് സ്വീകരിക്കുകയും ചെയ്തു. മുസ്ലീം ലീഗിന്റെ പുനഃസംഘടനയ്ക്ക് ശേഷം, ബീഗം റാണ ബ്രിട്ടീഷ് ഇന്ത്യൻ സാമ്രാജ്യത്തിലെ മുസ്ലീം വനിതാ സമൂഹത്തിൽ രാഷ്ട്രീയ ബോധം സൃഷ്ടിക്കുകയെന്ന ലക്ഷ്യത്തിനായ സ്വയം സമർപ്പിച്ചു. ഈ സമയത്ത്, റാണ മുഹമ്മദ് അലി ജിന്നയുടെ പാർട്ടിയുടെ വർക്കിംഗ് കമ്മിറ്റി എക്സിക്യൂട്ടീവ് അംഗമായി നിയമിതയാകുകയും അവിടെ സാമ്പത്തിക ഉപദേഷ്ടാവായി സേവനമനുഷ്ഠിക്കുകയും ചെയ്തു. 1947 ൽ സ്വരാജ്യത്തിനെതിരേ മുസ്ലീങ്ങൾക്കായി പാക്കിസ്ഥാൻ എന്ന രാഷ്ട്രം രൂപീകരിക്കുന്നതുവരെ അവരുടെ വനിതാ വിമോചനത്തിനും പാക്കിസ്ഥാൻ രൂപീകരണത്തെ പിന്തുണയ്ക്കുന്നതുമായ പോരാട്ടം തുടർന്നു.
പാകിസ്ഥാൻ പ്രസ്ഥാനം
ഭർത്താവിനൊപ്പംചേർന്ന് സൈമൺ കമ്മീഷനെ റാണ ശക്തമായി എതിർത്തു. ഇക്കണോമിക്സ് വിഭാഗം പ്രൊഫസറായിരിക്കെ, റാണ തന്റെ കോളേജിൽ നിന്നുള്ള വിദ്യാർത്ഥികളെ ശക്തമായി അണിനിരത്തി, "സൈമൺ ഗോ ഹോം" എന്ന പ്ലക്കാർഡുകൾ വഹിച്ചുകൊണ്ട് ഭർത്താവിന്റെ സംവാദം ശ്രവിക്കുവാൻ നിയമസഭയിലേക്ക് പോയി. ലിയാഖത്ത് അലി ഖാൻ സംവാദത്തിൽ വിജയിച്ചതോടെ, അവൾ സുഹൃത്തുക്കളോടൊപ്പം അവിടെ ഒരു തൽക്ഷണ നേതാവായി മാറി. ബീഹാറിലെ വെള്ളപ്പൊക്ക ദുരിതാശ്വാസത്തിനായി ഫണ്ട് ശേഖരിക്കുന്നതിന് അവൾ പിന്നീട് ഒരു സ്റ്റേജ് ഷോയുടെ ടിക്കറ്റ് അദ്ദേഹത്തിന് വിറ്റു. ലിയാഖത്ത് അലി ഖാന്റെ സന്തത സഹചാരിയും കൂട്ടാളിയുമാണ് താനെന്ന് റാണ തെളിയിച്ചു. അവൾ ഭർത്താവിനോടൊപ്പം രാഷ്ട്രീയത്തിൽ ഇടപെടുകയും പാകിസ്ഥാൻ പ്രസ്ഥാനത്തിൽ ഒരു പ്രധാന പങ്ക് വഹിക്കുകയും ചെയ്തു. 1933 മേയിൽ യുണൈറ്റഡ് കിംഗ്ഡത്തിലെ ലണ്ടനിലേക്ക് ഭർത്താവിനൊപ്പം പോയപ്പോൾ അവൾ പാകിസ്താന്റെ ചരിത്രത്തിലെ ഒരു നിർണായക നിമിഷമായി മാറി. അവിടെ, അവരും ഖാനും ഹാംസ്റ്റെഡ് ഹീത്ത് വസതിയിൽ മുഹമ്മ്ദ അലി ജിന്നയുമായി കൂടിക്കാഴ്ച്ച നടത്തുകയും, ബ്രിട്ടീഷ് ഇന്ത്യൻ സാമ്രാജ്യത്തിലേക്ക് മടങ്ങിവന്ന് ഓൾ ഇന്ത്യ മുസ്ലീം ലീഗിന്റെ നേതൃത്വം വീണ്ടും ഏറ്റെടുക്കുവാൻ ജിന്നയെ വിജയകരമായി ബോധ്യപ്പെടുത്തുകയും ചെയ്തു. ഇന്ത്യയിലേക്ക് മടങ്ങിയെത്തിയ ജിന്ന, റാണയെ മുസ്ലീം ലീഗിന്റെ എക്സിക്യൂട്ടീവ് അംഗമായും പാർട്ടിയുടെ സാമ്പത്തിക കാര്യ വിഭാഗത്തിന്റെ അധ്യക്ഷയായും നിയമിച്ചു. 1942 -ൽ, ജപ്പാൻ സാമ്രാജ്യം ഇന്ത്യയെ ആക്രമിക്കാനൊരുങ്ങുകയാണെന്ന് വ്യക്തമായപ്പോൾ, ജിന്ന റാണയോട് പറഞ്ഞു, "സ്ത്രീകളെ പരിശീലിപ്പിക്കാൻ തയ്യാറാകൂ. സ്ത്രീകൾ മൌനികളായിരിക്കാനും ഒരിക്കലും ശുദ്ധവായു ശ്വസിക്കാതെയിരിക്കുവാനും ഇസ്ലാം ആഗ്രഹിക്കുന്നില്ല". ഈ ദൗത്യം ഏറ്റെടുക്കാനായി, അതേ വർഷം തന്നെ റാണ മുസ്ലീം വനിതകളെ സംഘടിപ്പിച്ചുകൊണ്ട് ഡൽഹിയിൽ നഴ്സിംഗിനും പ്രഥമശുശ്രൂഷയ്ക്കുമായി ഒരു ചെറിയ സന്നദ്ധ മെഡിക്കൽ കോർപ് രൂപീകരിച്ചു. വനിതകളിൽ രാഷ്ട്രീയ അവബോധം സൃഷ്ടിക്കുന്നതിൽ ബീഗം റാണ ഒരു സുപ്രധാന പങ്ക് വഹിച്ചു. ദക്ഷിണേഷ്യയിലെ സ്ത്രീകളുടെ പ്രചോദനമായിരുന്നവരിൽ ഒരാളായിരുന്ന റാണ, നൂറുകണക്കിന് വനിതകളെ പുരുഷന്മാരോടൊപ്പം തോളോടുതോൾ ചേർന്ന് പാകിസ്താനുവേണ്ടി പോരാടാൻ പ്രോത്സാഹിപ്പിച്ചു.
പ്രഥമ വനിത
പാകിസ്ഥാനിലെ ആദ്യ പ്രഥമ വനിതയായിരുന്നു റാണ. പ്രഥമ വനിതയെന്ന നിലയിൽ, വനിതാ -ശിശു വികസനത്തിനും വനിതകളുടെ സാമൂഹ്യ പുരോഗതിക്കും വേണ്ടിയുള്ള പരിഷ്കാരങ്ങൾക്ക് തുടക്കമിട്ട അവർ കൂടാതെ പാകിസ്താൻ രാഷ്ട്രീയത്തിൽ വനിതകളുടെ ഇടപെടലിൽ വലിയ പങ്കുവഹിച്ചിരുന്നു. 1951 ൽ ഭർത്താവ് ലിയാഖത്ത് അലി ഖാന്റെ വധത്തിനു ശേഷം, 1990 -ൽ തന്റെ മരണംവരെ പാകിസ്ഥാനിലെ വനിതകളുടെ സാമൂഹികവും സാമ്പത്തികവുമായ ഉന്നമനത്തിനായി ബീഗം റാണ തന്റെ സേവനങ്ങൾ തുടർന്നു. ഇന്ത്യയിൽ നിന്ന് പാകിസ്ഥാനിലേക്ക് കുടിയേറിയ വനിതകൾക്കും കുട്ടികൾക്കും ആരോഗ്യ സേവനങ്ങൾ സംഘടിപ്പിക്കുക എന്നതായിരുന്നു അവർ നേരിട്ട ഏറ്റവും വലിയ വെല്ലുവിളി.
ഭൂട്ടോയുടെ സഹയാത്രിക
1972-ൽ പാക്കിസ്താൻ രാഷ്ട്രീയം കലുഷിതമാവുകയും രാജ്യം  കടുത്ത പ്രതിസന്ധിയിലൂടെ കടന്നുപോകുകയും ചെയ്തപ്പോൾ, റാണ അന്നത്തെ പാക്കിസ്താൻ പ്രസിഡന്റ് സുൽഫിക്കർ അലി ഭൂട്ടോയും അദ്ദേഹത്തിന്റെ രാഷ്ട്രീയ പ്രസ്ഥാനവുമായി കൈകോർക്കുകയും സുൽഫിക്കർ അലി ഭൂട്ടോയുടെ സോഷ്യലിസ്റ്റ് സർക്കാരിന്റെ ഭാഗമാകുകയും  ചെയ്തു. ഭൂട്ടോയുടെ ധനകാര്യ, സാമ്പത്തികശാസ്ത്ര മന്ത്രാലയത്തിന്റെ ഭാഗമായിരുന്ന റാണ, മന്ത്രിസഭയുടെ സാമ്പത്തിക സംബന്ധപ്പെട്ട തീരുമാനങ്ങളിൽ വലിയ സ്വാധീനം ചെലുത്തിയിരുന്നു. വരാനിരിക്കുന്ന തിരഞ്ഞെടുപ്പുകളിൽ മത്സരിക്കാൻ ഭൂട്ടോ അവരിൽ പ്രേരണ ചെലുത്തുകയും 1973 ലെ തിരഞ്ഞെടുപ്പിൽ അവർ വിജയിക്കുകയും ചെയ്തു. സിന്ധ് പ്രവിശ്യയുടെ ഗവർണറായി റാണയെ നിയമിക്കാൻ ഭൂട്ടോ തെല്ലും മടി കാണിച്ചില്ല. സിന്ധ് പ്രവിശ്യയിലെ ആദ്യ വനിതാ ഗവർണറും സിന്ധ് സർവകലാശാലയുടെയും കറാച്ചി സർവകലാശാലയുടെയും ആദ്യ ചാൻസലറുംകൂടിയായിരുന്നു റാണ. പുതിയ തിരഞ്ഞെടുപ്പ് നടക്കുന്ന 1976 വരെ അവർ ഈ സ്ഥാനത്ത്  തുടർന്നു. 1977 ലെ പാർലമെന്റ് തിരഞ്ഞെടുപ്പിൽ റാണ വീണ്ടും മത്സരിച്ചുവെങ്കിലും പാകിസ്ഥാൻ കരസേനാ തലവൻ ജനറൽ സിയ ഉൾ ഹഖ് ഏർപ്പെടുത്തിയ പട്ടാള നിയമം കാരണം ഗവർണർ സ്ഥാനം ഏറ്റെടുത്തില്ല. സൈനിക നിയമത്തിനെതിരെയും ഭൂട്ടോയുടെ വധശിക്ഷയ്‌ക്കെതിരെയും വാദിച്ച അപൂർവ്വം വ്യക്തിത്വങ്ങളിൽ ഒരാളായിരുന്നു അവർ. ഭൂട്ടോയെ വധിച്ച ദിവസം, റാണ നിരാശയുടെ പടുകുഴിയിൽ വീഴുകയും വൈകാരികമായി പ്രതികരിച്ച അവർ ഭൂട്ടോയുടെ മരണത്തിൽ മൂന്ന് ദിവസത്തിലേറെയായി വിലപിക്കുകയും ചെയ്തു. ഒരു സിയ ഉൾഹഖ് വിരുദ്ധ പ്രചാരണം ആരംഭിച്ച റാണ ജനറൽ സിയ ഉൾ ഹഖിന്റെ സൈനിക സർക്കാരിനെതിരെ പോരാടി. ആ സമയത്ത് പാകിസ്താനിലെ ഏറ്റവും ശക്തനായ ജനറൽ സിയ ഉൾ ഹഖിനെതിരെ അവർ ഒറ്റയാൾ പോരാട്ടം നടത്തി. 1980 –കളിൽ, അസുഖവും വാർദ്ധക്യവും വകവയ്ക്കാതെ, ഇസ്ലാമിക നിയമങ്ങൾക്ക് വിരുദ്ധവും വ്യക്തമായി സ്ത്രീകൾക്കെതിരായതുമായ ഇസ്ലാമിക നിയമങ്ങൾ പാസാക്കിയതിന് അവർ പട്ടാള ജനറലിനെ പരസ്യമായി വിമർശിച്ചു. പട്ടാള ജനറൽ, സമൂഹത്തിലെ അവരുടെ സ്ഥാനമാനങ്ങളോടും നേട്ടങ്ങളേയും മാനിച്ച് അവർക്കെതിരെ നടപടികളെടുത്തില്ല.
മരണം
1990 ജൂൺ 13-ന് അന്തരിച്ച ബീഗം ലിയാഖത്ത് അലി ഖാന്റെ മൃതശരീരം ഭർത്താവിന്റം ശവകുടീരത്തിനു സമീപം ഖ്വയിദ്-ഇ-ആസാം ശവകുടീരത്തിൽ അടക്കം ചെയ്തു.
അവലംബം
വർഗ്ഗം:1990-ൽ മരിച്ചവർ വർഗ്ഗം:1905-ൽ ജനിച്ചവർ
മലർവതി
കേന്ദ്ര സാഹിത്യ അക്കാദമിയുടെ യുവ പുരസ്കാരം നേടിയ തമിഴ് സാഹിത്യകാരിയാണ് മേരി ഫ്ളോറ എന്ന മലർവതി. മൂന്നു നോവലുകൾ പ്രസിദ്ധീകരിച്ചിട്ടുണ്ട്.
ജീവിതരേഖ
കന്യാകുമാരി തക്കല വെള്ളികോട് മുളകുമൂട് സ്വദേശിയാണ്. എട്ടാം ക്ലാസിൽ പഠനം ഉപേക്ഷിച്ചെങ്കിലും പിന്നീട് വിദൂര വിദ്യാഭ്യാസത്തിലൂടെ തമിഴിൽ ബിരുദം നേടി.
പുറം കണ്ണികൾ
വർഗ്ഗം:തമിഴ് നോവലെഴുത്തുകാർ വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
സിർദാവിദിയ
ആഫ്രിക്കയിലെ ഗബൊണിലെ മോൺസ് ഡെ ക്രിസ്റ്റൽ ദേശിയോദ്യാനത്തിൽ നിന്നാണ് ഈ പൂമരം ഗവേഷകർ കണ്ടെത്തിയത്. ഏതാണ്ട് നാലിഞ്ച് വണ്ണത്തിൽ 20 അടി ഉയരത്തിൽ വരെ മാത്രം വളരുന്ന ചെടിയാണിത്. ആത്തച്ചക്ക വിഭാഗത്തിൽപ്പെടുന്ന ചെടി.
അവലംബം
വർഗ്ഗം:അനോനേസീ
തുടങ്ങിയിടത്ത് തന്നെ തിരിച്ചെത്തുന്ന വക്രരേഖ
വർഗ്ഗം:ഭൗതികശാസ്ത്രം
വിക്കിട്രിബ്യൂൺ
ഒരു വാർത്താ വെബ്സൈറ്റാണ് വിക്കിട്രിബ്യൂൺ (ഇംഗ്ലീഷ് ശൈലിയിൽ WikiTRIBUNE). പ്രഫഷണൽ ജേർണലിസ്റ്റുകളേയും സന്നദ്ധരായ വോളണ്ടിയർമാരോടൊപ്പം സൗജന്യമായി നിഷ്പക്ഷമായ, വസ്തുതാപരമായ, ഉയർന്ന നിലവാരത്തിലുള്ള വാർത്തകൾ സംഭാവന ചെയ്യുന്ന വഴിയാണ് ഇതിലെ ഉള്ളടക്കം ചേർക്കപ്പെടുന്നത്. വ്യാജവാർത്തകൾ പരക്കുന്നത് തടയിടാനായി വ്യാപകമായ പ്രചരിപ്പിച്ച വാർത്തകളെക്കുറിച്ചുള്ള റിപ്പോർട്ടുകൾ, വാർത്താപ്രാധാന്യം, വാസ്തവം പരിശോധിക്കൽ, വാർത്തകളുടെ ഉറവിടം ചേർക്കൽ എന്നിവയാണ് ഇവർ ചെയ്യുന്ന പ്രവർത്തനങ്ങൾ. 2017 ഏപ്രിലിൽ വിക്കിപീഡിയ സഹസ്ഥാപകൻ ജിമ്മി വെയ്ൽസ് വിക്കിട്രിബ്യൂൺ എന്ന പേരിട്ടിരിക്കുന്ന പുതിയ ഓൺലൈൻ മാധ്യമം പ്രഖ്യാപിച്ചത്.
വിക്കിമീഡിയ ഫൗണ്ടേഷനുമായി അതിനോടനുബന്ധിച്ച് വിക്കിപീഡിയയുമായി ബന്ധപ്പെടുത്തിയിട്ടില്ലാത്ത വരുമാനം നോക്കുന്ന ഒരു വാർത്താ വെബ്സൈറ്റാണ് ഇത്. വിക്കിപീഡിയ പോലെ തന്നെ വിക്കിട്രീബ്യൂണിളും വാർത്തകൾ എഡിറ്റുചെയ്യാം എന്നതാണ് ഏറ്റവും പ്രധാനപ്പെട്ട കാര്യം. ഈ സംരംഭത്തിന് പണം സൈറ്റിന്റെ തുടക്കത്തിൽ ജനകീയ കൂട്ടായ്മ അഥവാ ക്രൗഡ് ഫണ്ടിങ്ങിലൂടെ വഴി 2017 മെയ് മാസത്തിൽ കണ്ടെത്തി. 2017 ഓഗസ്റ്റിൽ മീഡിയം.കോമിലെ താത്കാലിക പ്രസിദ്ധീകരണ പ്ലാറ്റ്ഫോമിൽ സൈറ്റിലെ ആദ്യത്തെ എഡിറ്ററായ പീറ്റർ ബെയ്ൽ നാമനിർദ്ദേശം ചെയ്യപ്പെട്ടു. സെപ്റ്റംബറിൽ മീഡിയം സൈറ്റിൽ ഒരു ടീസർ പ്രസിദ്ധീകരിച്ചു.
2017 ഒക്ടോബറിൽ പൊതുജനങ്ങൾക്കായി സൈറ്റ് തുറന്നുകൊടുത്തു. "രാഷ്ട്രീയ, ബിസിനസ്സ്, സാമ്പത്തിക വാർത്തകൾ" എന്നി വിഷയത്തിൽ ആഴ്ചതോറുമുള്ള ആഴത്തിലുള്ള ലേഖനങ്ങൾ നൽകുന്നതിൽ ഊന്നൽ നൽകി.
ബിസിനസ്സ് മോഡൽ
വലത്ത്‌|ലഘുചിത്രം|The venture was launched by [[ജിമ്മി വെയിൽ‌സ്|ജിമ്മി വെയിൽസ്, who has a "hands-on" role with the സൈറ്റ് പോലെ ചീഫ് എക്സിക്യൂട്ടീവ്.]] വിക്കിട്രിബ്യൂൺ എന്നത് ലാഭത്തിനു വേണ്ടി പ്രവർത്തിക്കുന്ന സൈറ്റാണ്. അത് ദാതാക്കളാൽ ധനസഹായം ചെയ്യുന്ന വഴിയാണ് കണ്ടെത്തുക. കൂടുതൽ ഫണ്ട് കണ്ടെത്തുക വഴി കൂടുതൽ പത്രപ്രവർത്തകരെ കണ്ടെത്തുക ജോലിക്ക് നിയമിക്കുക ആയിരുന്നു ലക്ഷ്യം. 2017 ഏപ്രിൽ മാസത്തിൽ ക്രൗഡ് ഫണ്ടിങ് ആരംഭിച്ചു.
പുറത്തേക്കുള്ള കണ്ണികൾ
വർഗ്ഗം:വിക്കികൾ
വിരാടപർവ്വം
മഹാഭാരത ഗ്രന്ഥത്തിലെ നാലാമത്തെ അദ്ധ്യായമാണ് വിരാട പർവ്വം. പന്ത്രണ്ട് വർഷങ്ങൾ നീണ്ട വനവാസത്തിനുശേഷം പാണ്ഡവർ ഒരു വർഷം വിരാട രാജധാനിയിൽ അജ്ഞാതവാസം നടത്തി. ഈ ഒരു വർഷക്കാലത്തു നടന്ന സംഭവ വികാസങ്ങൾ ഗ്രന്ഥകാരൻ ഉൾക്കൊള്ളിച്ചിരിക്കുന്നത് നാലാമത്തെ പർവ്വമായ വിരാടപർവ്വത്തിലാണ്. അതിസങ്കീർണ്ണമായ പലകഥാതന്തുക്കളാൽ സമ്പന്നമാണീ അദ്ധ്യായം.
അവലംബം
വർഗ്ഗം: മഹാഭാരതത്തിലെ പർവ്വങ്ങൾ
കേരള ബഡ്ജറ്റ് 2015-16
പതിമൂന്നാം കേരളനിയമസഭയുടെ അഞ്ചാമത്തെ ബഡ്ജറ്റ് 2015 മാർച്ച് പതിമൂന്നിന് ഉമ്മൻ ചാണ്ടി മന്ത്രിസഭയുടെ ധനകാര്യമന്ത്രിയായ കെ.എം. മാണി അവതരിപ്പിച്ചു. ധനകാര്യവർഷം 2015-16 കാലഘട്ടത്തിലേക്കുള്ള ബഡ്ജറ്റാണ്. 2015 മാർച്ച് 23-ന് വോട്ട് ഓൺ അക്കൗണ്ട് അവതരിപ്പിച്ച് പാസാക്കി.
വിവാദ പശ്ചാത്തലം
ബാർ കോഴയിൽ ആരോപണവിധേയനും കോഴ വാങ്ങി ബഡ്ജറ്റിൽ ഇടപെടലുകൾ നടത്തിയെന്ന ആരോപണം നേരിടുന്ന കെ.എം. മാണി ബഡ്ജറ്റ് അവതരിപ്പിക്കുന്നതിലെ ധാർമികത ചൂണ്ടിക്കാട്ടി ഇടതുപക്ഷ ജനാധിപത്യമുന്നണി മാണിയെ ബഡ്ജറ്റ് അവതരിപ്പിക്കുന്നതിൽ നിന്ന് മാറ്റി നിർത്തണമെന്ന് ആവശ്യപ്പെട്ടെങ്കിലും ഭരണപക്ഷ ആവശ്യം നിരാകരിക്കുകയും ചെയ്ത പാശ്ചാത്തലത്തിലാണ് ബഡ്ജറ്റ് അവതരണം നടന്നത്. ഏത് വിധേയനേയും ബഡ്ജറ്റ് അവതരിപ്പിക്കുമെന്ന് ഭരണപക്ഷവും എന്ത് വില കൊടുത്തും അത് തടയുമെന്നും പ്രതിപക്ഷവും നിലപാട് കർക്കശമായിരുന്നു. വളരെ വലിയ കയ്യങ്കാളിക്കായിരുന്നു ബഡ്ജറ്റ് അവതരണം ദിവസം കേരളനിയമസഭ സാക്ഷ്യം വഹിച്ചത്. കേരള നിയമസഭയിലെ കയ്യങ്കളി ദേശീയ ദിനപത്രങ്ങളും വളരെ പ്രാധാന്യത്തോടെയാണ് പ്രസിദ്ധികരിച്ചത്. ബഡ്ജറ്റ് ദിനത്തിന് ഒരു ദിവസം മുൻപെ തിരുവനന്തപുരം നഗരത്തിൽ ഡി.വൈ.എഫ്.ഐ. പ്രവർത്തകരും യുവമോർച്ച പ്രവർത്തകരും മാണിയെ തടയുമെന്ന് പ്രഖ്യാപിച്ച് സമരം ചെയ്തിരുന്നു. രാത്രിയിലും ബഡ്ജറ്റ് ദിനത്തിലും തുടർന്ന സമരം പല പ്രാവശ്യം അക്രമസക്തമായിരുന്നു. ഡി.വൈ.എഫ്.ഐ.യും യുവമോർച്ചയും പരസ്പരം ഏറ്റുമുട്ടുകയും ചെയ്തിരുന്നു. നിയമസഭയിൽ ഭരണപ്രതിപക്ഷ ഭേദമെന്യ അംഗങ്ങൾ നിയമസഭയിൽ കിടന്നുറങ്ങി ബഡ്ജറ്റ് തടയാനും പ്രതിരോധിക്കാനും ശ്രമം തുടങ്ങിയിരുന്നു.
നിയമസഭയിലെ കലുഷിതമായ അന്തരീക്ഷത്തിൽ ഒമ്പത് മിനിറ്റിനുള്ളിൽ ബഡ്ജറ്റ് അവതരിപ്പിച്ച് ബഡ്ജറ്റ് മേശപ്പുറത്ത് വെച്ചു. ബഡ്ജറ്റ് അവതരണം അവസാനിപ്പിച്ച കെ.എം. മാണി, പ്രസക്തഭാഗങ്ങൾ വിശദീകരിച്ചത് നിയമസഭയുടെ മീഡിയ റുമിലിരുന്നാണ്.
അവലംബം
വർഗ്ഗം:കേരള സർക്കാർ
അമൃത സിങ്
അമൃത സിങ് (ജനനം 9 ഫെബ്രുവരി1958) ഇന്ത്യൻ ചലച്ചിത്രം, ടെലിവിഷൻ എന്നീ രംഗങ്ങളിലെ അഭിനേത്രിയാണ്.
ജീവിതരേഖ
അമൃത സിങ് ഒരു സിക്ക് കുടുംബത്തിലാണ് ജനിച്ചത്. രാഷ്ട്രീയ പ്രവർത്തകയായ രുക്സാന സുൽത്താനയുടെയും, ഫ്യൂഡൽ കുടുംബത്തിൽപ്പെട്ട ആർമി ഓഫീസർ ശിവിന്ദർ സിങ് വിർക്ന്റെയും പുത്രിയാണ്. ന്യൂഡൽഹിയിലെ മോഡേൺ സ്ക്കൂളിലായിരുന്നു വിദ്യാഭ്യാസം. ഇംഗ്ലീഷ്, പഞ്ചാബി, ഹിന്ദി എന്നീ ഭാഷകൾ വശമുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:1958-ൽ ജനിച്ചവർ
ഓണാഫ്ഹാൻകെലിജ്ഖെയിഡ്സ്പ്ലെയിൻ
ഓണാഫ്ഹാൻ കെലിജ്ഖെയിഡ്സ്പ്ലെയിൻ(Dutch pronunciation: [ɔnɑfˈɦɑŋkələkɦɛitsplɛin], Independence Square) സുരിനാം തലസ്ഥാനമായ പരമാരിബൊയിലെ ഒരു സ്ക്വയർ നഗരമാണ്. ചരിത്രപരമായ ആന്തരിക നഗരത്തിൽ സുരിനാം നദിയുടെയും, രാഷ്ട്രപതിയുടെ കൊട്ടാരത്തിൻറെയും അരികിലായിട്ടാണ് സ്ക്വയർ സ്ഥിതിചെയ്യുന്നത്. 1975-ൽ നെതർലാന്റ്സിൽ നിന്ന് സുരിനാമിന് സ്വാതന്ത്ര്യം ലഭിക്കുന്നതിന് മുമ്പ് ഇത് ഓറഞ്ച്പ്ലെയിൻ (ഓറഞ്ച് സ്ക്വയർ), ഗവെർണമെൻറ്സ്പ്ലെയിൻ (ഗവൺമെൻറ് സ്ക്വയർ) എന്നീ പേരുകളിലും അറിയപ്പെട്ടു.
അവലംബം
വർഗ്ഗം:സുരിനാമിലെ ടൂറിസ്റ്റ് ആകർഷണങ്ങൾ
കുഞ്ഞൻ വണ്ട്
പെറുവിൽ നിന്നാണ് ഫൈറ്റോടെമാട്രിക്കിസ് എന്ന ചെറിയ ഇനം വണ്ടിനെ കണ്ടെത്തിയത്.ഏതാണ്ട് 25 എണ്ണത്തെ നിരനിരയായി വെച്ചാലെ ഒരിഞ്ച് നീളമുണ്ടാവൂ.ജലാംശമുള്ള ചെടികളുടെ ഇലച്ചുരുളുകളിലും മരപ്പൊത്തുകളിലുമാണ് വാസം.
വർഗ്ഗം:തെക്കേ അമേരിക്കയിലെ വണ്ടുകൾ‎
ലോകരേഖ
ചതുർമാന സ്ഥലകാലത്തിൽ സഞ്ചരിക്കുന്ന ഒരു വസ്തു അത് സൃഷ്ടിക്കുന്ന സമാനതകളില്ലാത്ത പാതയാണ് ലോകരേഖ(World line).
അവലംബം
വർഗ്ഗം:ആപേക്ഷികതാസിദ്ധാന്തം വർഗ്ഗം:സമയം വർഗ്ഗം:സ്ഥലകാലം
സെന്റ് പീറ്റേഴ്സ് ആൻഡ് പോൾ കത്തീഡ്രൽ, പരമാരിബൊ
വിശുദ്ധ പത്രോസിന്റെയും പൗലോസിന്റെയും കത്തീഡ്രൽ-ബസിലിക്ക എന്നുമറിയപ്പെടുന്ന സെന്റ് പീറ്റേഴ്സ് ആൻഡ് പോൾ കത്തീഡ്രൽ (Dutch: Sint-Petrus-en-Pauluskathedraal) സുരിനാമിൻറെ തലസ്ഥാനമായ പരമാരിബൊയിൽ സ്ഥിതി ചെയ്യുന്ന ഒരു റോമൻ കത്തോലിക്കാ കത്തീഡ്രൽ ആണ്. ഇത് പടിഞ്ഞാറൻ അർദ്ധഗോളത്തിലെ വലിയ തടി കൊണ്ടുള്ള ഘടനയോടുകൂടിയ കത്തീഡ്രലും പരമാരിബൊയിലെ റോമൻ കത്തോലിക്കാ രൂപതയുമാണ്.
ജോണി നെല്ലൂർ
കേരള കോൺഗ്രസ് (ജേക്കബ്) വിഭാഗം ചെയർമാനും മുൻ എം.എൽ.എ.യുമാണ് ജോണി നെല്ലൂർ.
ശ്രീ മൂഴിക്കുളങ്ങര ഭഗവതി ക്ഷേത്രം
ശ്രീ മൂഴിക്കുളങ്ങര ഭഗവതി ക്ഷേത്രം
നീണ്ടൂരിനടുത്തുള്ള മൂഴിക്കുളങ്ങര എന്ന ഗ്രാമത്തിന്റെ സർവ ഐശ്വര്യ മാണ് ഈ ക്ഷേത്രം. ആയിരം ഭ്രദക്ക് അരപട്ടാര്വമ്മ എന്നാണു പഴമൊഴി. മൂഴിക്കുളങര മുഴുപട്ടാര്വമ്മയെന്നാണ് സങ്കല്പ്പം. അതിനാല് തന്നെ നമ്മുടെ പട്ടാര്വമ്മയുടെ രൗദത്തെപ്പത്തി വര്ണ്ണിക്കാനിലാ. പട്ടാര്വമ്മക്കു ഏറെ വിശിഷ്ട വഴിപാടാണ് മുടിയേറ്റ്. മുടിയേറ്റ് വഴിപാട് ഇതുപോലെ അധികം ദിവസങളില് നടത്തപ്പെടുന്ന ക്ഷേത്റങള് വേറെയില തന്നെ. അതുകൊണ്ടു മൂഴിക്കുളങരയിലെ മുടിയേറ്റു മഹോല്സവം. കേരളത്തിലെ മുടിയേറ്റു മാമാങ്കമായി വിശേഷിക്കപ്പെടുന്നു. മീനപൂര മഹോത്സവത്തോട് അനുബന്ധിച്ച് മുടിയേറ്റ് വഴിപാടും ഈ അമ്പലത്തിൽ നടത്തുന്നു. മറ്റൊരു വ്യത്യസ്ത മായ വഴിപാട്‌ ആണ് കൊട്ടും ചിരിയും. വില പിടിച്ച എന്തേലും വസ്തുകൾ നഷ്ടപെടുമ്പോൾ ഈ വഴിപാട്‌ ഭഗവതിക്ക്‌ (മൂഴിക്കുളങ്ങര അമ്മ) നേർന്നു കഴിഞ്ഞാൽ..നഷ്ട പെട്ട വസ്തു തിരിച്ചു കിട്ടുമെന്ന് അനുഭവസ്ഥർ സാക്ഷ്യപെടുത്തുന്നു. എല്ലാ ചൊവ്വ,വെള്ളി ദിവസങ്ങളിൽ പട്ടരിയമ്മ ക്ക് ഗുരുതി വഴിപാടും നടത്തുന്നു.
ഡൊറോത്തി മലോൺ
ഡൊറോത്തി മലോൺ (ജനനം, മേരി ഡൊറോത്തി മലോണി; ജനുവരി 29, 1924 - ജനുവരി 19, 2018) ഒരു അമേരിക്കൻ നടിയായിരുന്നു. 1943-ൽ സിനിമാ ജീവിതം ആരംഭിച്ച അവർ ആദ്യ വർഷങ്ങളിൽ പ്രധാനമായും ബി-സിനിമകളിൽ ചെറിയ വേഷങ്ങളാണ് ചെയ്തതെങ്കിലും ദി ബിഗ് സ്ലീപ്പ് (1946) എന്ന ചിത്രം ഇതിനൊരു അപവാദമായിരുന്നു. ഒരു ദശാബ്ദത്തിന് ശേഷം, പ്രത്യേകിച്ച് റിട്ടൺ ഓൺ ദി വിൻഡ് (1956) എന്ന ചിത്രത്തിലെ അഭിനയത്തിന് ശേഷം തന്റെ പ്രതിച്ഛായ അപ്പാടെ മാറ്റിയ അവർ ഈ ചിത്രത്തിലെ അഭിനയത്തിൻറെ പേരിൽ, മികച്ച സഹനടിക്കുള്ള ഓസ്കാർ അവാർഡ് നേടി.
2018 ജനുവരി 19-ന് അന്തരിച്ച മലോൺ ഹോളിവുഡിന്റെ സുവർണ്ണ കാലഘട്ടത്തിൽ ജീവിച്ചിരുന്ന അവസാനത്തെ താരങ്ങളിൽ ഒരാളായിരുന്നു.
ആദ്യകാലം
ഏതാണ്ട് ആറുമാസം പ്രായമുള്ളപ്പോൾ, കുടുംബം ടെക്സസിലെ ഡാളസിലേക്ക് താമസം മാറി. അവിടെ നെയ്മാൻ മാർക്കസിനായി ഒരു മോഡലായ അവർ ഡാളസിലെ ഉർസുലൈൻ അക്കാദമി, ഹൈലാൻഡ് പാർക്ക് ഹൈസ്കൂൾ, ഹൊക്കാഡേ ജൂനിയർ കോളേജ്, പിന്നീട് സതേൺ മെത്തഡിസ്റ്റ് യൂണിവേഴ്സിറ്റി (SMU) എന്നിവിടങ്ങളിലായി പഠനം നടത്തി. അവർ ആദ്യം ഒരു നഴ്‌സ് ആകാൻ ആഗ്രഹിച്ചു. എസ്‌എം‌യുവിൽ ഒരു നാടകത്തിൽ അഭിനയിക്കുമ്പോൾ, ഒരു നടനെ കണ്ടെത്താൻ ശ്രമിച്ചിരുന്ന എഡ്ഡി റൂബിൻ എന്ന ടാലന്റ് സ്കൗട്ടാണ് അവരെ കണ്ടെത്തിയത്.
മദ്രാസ്‌ കഫെ
അവലംബം
വർഗ്ഗം:2013-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
നികൊളാസ് ലൂയി ദെ ലകലൈൽ
88 നക്ഷത്രസമൂഹങ്ങളിൽ 15 എണ്ണത്തിന് നാമകരണം ചെയ്ത ഒരു ഫ്രഞ്ച് ജ്യോതിശാസ്ത്രജ്ഞനായിരുന്നു നികൊളാസ് ലൂയി ദെ ലകലൈൽ. (15 മാർച്ച് 1713 - 21 മാർച്ച് 1762) അദ്ദേഹം 1750-1754 വരെ ഇന്നത്തെ ദക്ഷിണാഫ്രിക്കയിലെ ഗുഡ് ഹോപ്പ് മുനമ്പിൽ കാണപ്പെടുന്ന ആകാശം പഠനവിധേയമാക്കിയിരുന്നു. അര ഇഞ്ച് അപവർത്തന ദൂരദർശിനി ഉപയോഗിച്ച് പതിനായിരത്തിലധികം നക്ഷത്രങ്ങളെ ലകലൈൽ നിരീക്ഷിച്ചിരുന്നു.
ജീവചരിത്രം
ഫ്രാൻസിലെ റൂമിഗ്നിയിൽ (ഇന്നത്തെ ആർഡെന്നസിൽ) ജനിച്ച അദ്ദേഹം മാന്റസ്-സർ-സീനിലെ (ഇപ്പോൾ മാന്റസ്-ലാ-ജോളി) സ്കൂളിൽ പഠനത്തിനായി ചേർന്നു. അതിനുശേഷം അദ്ദേഹം കോളേജ് ഡി ലിസിയക്സിൽ നിന്നും കാവ്യമീമാംസയും തത്ത്വചിന്തയും കോളേജ് ഡി നവാരെയിൽ നിന്ന് ദൈവശാസ്ത്രവും പഠിച്ചു. 1731-ൽ പിതാവിന്റെ മരണത്താൽ നിരാലംബനായ അദ്ദേഹം വെൻ‌ഡോം ഡച്ചസിന്റെ വീട്ടിൽ താമസിച്ചു. എന്നിരുന്നാലും, പിതാവിന്റെ മുൻ രക്ഷാധികാരിയായിരുന്ന ഡുക്ക് ഡി ബോർബൻ പഠനത്തിൽ അദ്ദേഹത്തെ പിന്തുണച്ചിരുന്നു.
ബിരുദം നേടിയ ശേഷം, പുരോഹിതനായി നിയമനം സ്വീകരിച്ചില്ല, മറിച്ച് ഡീക്കന്റെ നിർദ്ദേശപ്രകാരം ഒരു അബ്ബെയായി. അതിനുശേഷം അദ്ദേഹം ശാസ്ത്രത്തിൽ ശ്രദ്ധ കേന്ദ്രീകരിച്ചു, ജാക്വസ് കാസിനിയുടെ രക്ഷാകർതൃത്വത്തിലൂടെ തൊഴിൽ നേടി. നാന്റസ് മുതൽ ബയോൺ വരെയുള്ള തീരപ്രദേശം സർവേ ചെയ്യലായിരുന്നു ആദ്യത്തെ ജോലി. 1739-ൽ, മെറിഡിയൻ ആർക്കിന്റെ (ഒരേ രേഖാംശത്തിലെ വ്യത്യസ്ത ദൂരങ്ങളുടെ അളവ്) പുനർനിർണ്ണയിച്ചു. ഇതിന്റെ പേരിൽ വടക്കൻ ഫ്രാൻസിലെ ഒരു മതകൂട്ടായ്മയായ ജൂവിസി-സർ-ഓർഗ് അദ്ദേഹത്തെ ആദരിക്കുകയുണ്ടായി. 1718-ൽ ജാക്വസ് കാസ്സിനി പ്രസിദ്ധീകരിച്ച അളവുകളിലുണ്ടായ പോരായ്മകളായിരുന്നു ലക്കലൈൽ തിരുത്തിയത്. രണ്ടു വർഷത്തെ കഠിനമായ അദ്ധ്വാനം വേണ്ടി വന്നു അദ്ദേഹത്തിന് ഈ പ്രവൃത്തി പൂർത്തീകരിക്കാൻ. ഇത് അദ്ദേഹത്തിന്റെ പ്രയത്നശീലത്തിനും കഴിവിനും ഉത്തമ ദൃഷ്ടാന്തമായി. തു‍ടർന്ന് റോയൽ അക്കാദമി ഓഫ് സയൻസസിൽ അംഗത്വം ലഭിക്കുകയും പാരീസ് സർവകലാശാലയിലെ മസാറിൻ കോളേജിൽ ഗണിതശാസ്ത്ര പ്രൊഫസറായി നിയമനം നേടുകയും ചെയ്തു. അവിടെ അദ്ദേഹം സ്വന്തം ഉപയോഗത്തിനായി ഒരു ചെറിയ നിരീക്ഷണാലയം നിർമ്മിച്ചു. നിരവധി പാഠപുസ്തകങ്ങളുടെ രചയിതാവും ന്യൂട്ടോണിയൻ ഗുരുത്വാകർഷണ സിദ്ധാന്തത്തിന്റെ ഉറച്ച വക്താവുമായിരുന്നു അദ്ദേഹം. വിപ്ലവകാലത്ത് ശിരച്ഛേദം ചെയ്ത അന്റോയിൻ ലാവോസിയർ, ജീൻ സിൽവാൻ ബെയ്‌ലി എന്നിവർ അദ്ദേഹത്തിന്റെ വിദ്യാർത്ഥികൾ ആയിരുന്നു.